Naučnici su prvi put uspeli da stvore zdrave majmune tehnikom kloniranja kojom je nastala ovca Doli, čime je učinjen važan korak ka mogućnosti kloniranja ljudi, prenosi Beta.\nOd rođenja ovce Doli 1996. godine naučnici su klonirali više od 20 vrsta sisara, uključujući pse, mačke, svinje, krave i konje - ponije, istim metodom su stvorili i ljudske embrione, ali do sada nisu uspeli da na taj način naprave bebe u kategoriji primata, kojoj pripadaju majmuni i ljudi, prenosi Asošiejted pres.\nNaučnik Muming Po (Poo) iz Kineske akademije nauka u Šangaju rekao je da je "prepreka kloniranju primata sada prevaziđena".\nPo i njegove kolege su u jučerašnjem broju američkog časopisa Sel (Cell, što znači Ćelija) objavili da su su uspešno stvorili dve bebe majmunice. One su stare sedam i osam nedelja, a zovu se Čung Čung (Zhong Zhong) i Hua Hua.\nPo je kazao da to postignuće pokazuje da je kloniranje ljudi teoretski moguće, ali da njegov tim nema nameru da se bavi time. Poznati naučnici se uglavnom protive kloniranju ljudi, a Po dodaje da bi ga društvo zabranilo iz etičkih razloga.\nUmesto toga, naveo je Po, cilj je stvaranje velikog broja genetski identičnih majmuna kako bi oni bili korišćeni u medicinskim istraživanjima, gde bi imali poseban značaj jer su sličniji ljudima nego miševi i pacovi koji se takođe koriste u laboratorijskim istraživanjima.\nVatikanski zvaničnik, nadbiskup Vinćencio Palja rekao je danas da je reč o važnom razvoju nauke, ali i da je neophodna hitna etička debata o tom slučaju.\nPalja je upozorio da su mnoge životinje stradale u tom procesu i da je uvek potrebno razmotriti efekat ljudskoj mešanja u ekosistem i oceniti rizike.\nNaučnici još nisu uspeli da stvore zdrave bebe kloniranjem odraslih majmuna, mada još čekaju rezultate nekih takvih trudnoća. Ovca Doli svojevremno je bila senzacija pošto je bila prvi sisar nastao kloniranjem odrasle životinje.


Spremni smo da odgovorimo na nove izazove | Novine Toronto\nSpremni smo da odgovorimo na nove izazove\nFudbaleri Crvene zvezde otputovali su na pripreme u tursku Antaliju gde će boraviti od 13. januara do 3. februara.U periodu od tri nedelje šef stručnog štaba Zvezde Dejan Stanković moći će da računa na 29 fudbalera, preneo je klupski sajt.\nStanković neće moći da računa na Milana Borjana, Vladimira Lučića i Aksela Bakajoka koji su pozitivni na korona virus, kao i na Gelora Kangu i El Fardu Bena koji nastupaju na Afričkom kupu nacija za svoje reprezentacije.\nZvezda će u ovom periodu odmeriti snage sa Mariborom, Laskom, Šahtjorom iz Donjecka i Šahtjorom Soligorsk.\nTrener fudbalera Crvene zvezde Dejan Stanković rekao je na početku priprema za nastavak sezone, da je ekipa svesna situacije u kojoj se nalazi, kao i da su fokusirani i spremni da odgovore na nove izazove.\n"Čeka nas jedan jako važan put, početak prolećnog dela sezone. Svesni smo i znamo u kakvoj smo situaciji, tako da ćemo veoma predano krenuti sa pripremama. Fokusirani smo i spremni da odgovorimo na sve izazove", rekao je Stanković, preneo je klupski sajt.\nStanković je rekao da je ekipa bila spremna na promenu plana, s obzirom da je usled pandemije korona virusa odlučeno da se otkažu pripreme na Kipru. "Jedino što smo želeli da napravimo dva dela, zbog momaka jer je na Kipru bio planiran dosta jak 'dril', pa da malo ostanu kod kuće i odmore. Adaptiraćemo se na novu situaciju i odraditi kompletne pripreme i odigrati sve kontrolne utakmice u Turskoj", rekao je on.\nStanković je dodao da na pripreme vodi dovoljan broj igrača, kao i da su trojica fudbalera pozitivna na korona virus.\n"To su kapiten Borjan (Milan), Bakajoko (Aksel) i Lučić (Vladimir). Njih trojica sigurno neće putovati, ali imaćemo momke iz Grafičara, igrače koji su se vratili sa pozajmica i naši standardni roster koji ćemo povesti. Samim tim imaćemo 24 igrača koje ćemo povesti i četiri golmana ili tri golmana, dok se ne vrati kapiten Borjan. Tako da ćemo imati dovoljno igrača za pripremni period", istakao je on.\nKlub su posle isteka ugovora napustili Aleksa Vukanović i Miloš Degenek, a Stanković je ocenio da su njih dvojica ostavili trag u Zvezdi.\n"Bilo je lepo sarađivati sa njima, želimo im sve najbolje. Da ih mimoiđu povrede, da se dokažu i pokažu u novim sredinama da su nosili i branili dres i boje Crvene zvezde", rekao je on.\nTrener crveno-belih ocenio je da je novo pojačanje Ohi Omojuanfo spreman za sve izazove, koji očekuju klub."Tako je i rekao, da je došao ovde jer je spreman i zato što želi i voli izazove. Prava sredina da se dokaže i pokaže", dodao je Stanković.\nZa odbrambenog igrača Strahinju Erakovića je rekao da se radi o "Zvezdinom detetu, koje je kroz dve godine imalo prirodni put odrastanja".\n"Potvdrdio se, opravdava sva očekivanja što se tiče forme. On je ravnopravan član naše odbrane i neko na koga možemo sigurno da se oslonimo", istakao je on.\nU stručni štab Zvezde je došao bivši igrač kluba Nenad Sakić, a Stanković je ocenio da on donosi kvalitet pogotovo u radu sa odbrambenim igračima.\n"Ima iskustva u trenerskom poslu, vodio je naše generacije 1995. i 1996. za Fudbalski savez Srbije. Posle je sarađivao sa Sinišom Mihajlovićem. Ima potrebno iskustvo koje nama treba. Siguran sam da će Nenad doneti dosta toga dobrog", rekao je on.\nStanković je dodao da nije imao spisak želja za pojačanja, kao i da je to više pitanje za direktore kluba Zvezdana Terzića i Mitra Mrkelu.\n"Radi se na nekim pojačanjima, znaćemo u narednih sedam do deset dana, da li je to izvodljivo ili ne", ocenio je on.Na pitanje o statusu kapitena Zvezde Borjana, Stanković je rekao da bi zbog lepe budućnosti trebalo ostaviti prošlost iza.\n"Nemam nikakav problem. Zvezda je iznad svega, samim tim i iznad mene, kao i bilo koga. Tu stavljam sebe na prvo mesto, tako da sve što je bilo u prošloj godini, ostalo je iza mene. Nemam problema, tako da verujem da neće imati ni Borjan. Svako treba sebe da stavi sa strane i da misli samo o ciljevima kluba i o veličini kluba", rekao je on.\nDvojica fudbalera Zvezde Gelor Kanga (Gabon) i El Fardu Ben (Komori), nastupaju na Afričkom kupu nacija, a trener crveno-belih je rekao da ne veruje da će izgubiti na fizičkoj snazi, ali da će sigurno osetiti umor tokom druge polusezone.\n"Verovatno će doći do pada u nekom trenutku, što se tiče forme. Pričaćemo sa njima, ne želimo da pričamo o tome da ispadnu ranije, već da doguraju daleko sa svojim reprezentacijama koje oni cene i vole. Želimo im svu sreću, da stignu što dalje u ovom takmičenju, kao i da budu zdravi. Kada završe sa svojim obavezama imamo spremam program za njih", zaključio je Stanković.\nZvezda nakon polusezone zauzima drugo mesto u Super ligi Srbije sa pet bodova manje u odnosu na vodeći Partizan, a izborila je i plasman u osminu finala Lige Evropa.


Ren: Srbija ključna za stabilnost i dobrosusedske odnose na Balkanu\nU predstavljanju osnaženog evropskog pristupa Zapadnom Balkanu ukazano je: nigde na svetu nije koncentrisano toliko evropske pažnje i sradstva kao na Balkanu. Za period od prošle do 2011. godine izdojeno je oko 4 milijarde evra, što bi trebalo da podrži politički i ekonomski put država regiona prema stabilnosti i Uniji.\nEvropski komesar za proširenje, Oli Ren je tom prilkom ukazao da se balkanska priča ne može ispričati bez Srbije:\n"Srbija je ključna za stabilnost regiona i dobrosusedske odnose na Balkanu. Jasno mi je da većina stanovnika zemlje podržava članstvo u Unijii sasvim su realna očekivanja da srpska vlada sluša tu tihu većinu. Komisija je i dalje opredeljena evropskoj perspektivi Srbije. Medjutim, potrebno je dvoje za evropske integracije. Neki od nedavnih kometara Beograda o odustajanju od evropskog članstva, izgleda da, na žalost, isključuju takvu mogućnost. Upravo zato tražimo od srpske vlade da obnovi vlastito opredeljenje za bližim vezama sa EU".\nGovoreći o Kosovu, komesar za proširenje je naglasio kako ono ima evorpsku perspektivu:\n"Unija je odlučna da istraje na koordiniranom rešenju za kosovski status i razvoj. Kosovo sa svoje strane treba da potvrdi odlučnost izgradnji demokratskog i multietničkog društva".\nEvropski komesar je rekao da je u stalnom kontaktu sa zvaničnicima u Beogradu, ne želeći da iznosi detalje tih razgovora.\n"Imamo redovne kontakte, diskutujemo o evropskim perspektivama Srbije i kako da te perspektive realizujemo".\nKomesar Ren je naglasio kako razume da je za Srbiju ovo težak period zbog istorijske važnosti Kosova. Medjutim, on dodaje da postoje granice strpljenja, kao i da Unija neće prihvatiti bilo kakvo nasilje.\nOsvrćući se na činjenicu da je zemlja na korak do potpisa na Sporazum o stabilizaciji i pridruživanju, Ren kaže da je mašinerija spremna, ali potrebne se dve strane da pritisnu dugme i da se svi zajedno krećemo napred.


Sprečićemo rast cena hrane\nAktuelno / Štampa / Sprečićemo rast cena hrane\nUskoro će se preduzeti svi potrebni koraci kako bi se napravio zaokret u sektoru poljoprivrede – kaže za „Novosti“ ministar poljoprivrede, trgovine, vodoprivrede i šumarstva Dušan Petrović, najavljujući skorije donošenje strategije razvoja ove privredne grane. Petrović, međutim, negira da je dogovor koji je napravljen sa vojvođanskim ratarima o daljoj podršci krupnim zemljoposednicima odustajanje već od prvog koraka u promeni agrarne politike, a kojim je država želela više da se okrene ulaganjima u mala gazdinstva i, pre svega, u stočarstvo.\nNaprotiv, kategoričan je ministar Petrović, ulaganja u mala poljoprivredna gazdinstva ostaju prioritet Ministarstva. Državni vrh je doneo odluku da se novac koji nedostaje isplati iduće godine, pa je time i preuzeo obavezu da obezbedi novac kada bude pravljen budžet za 2012. godinu, rekao je Petrović. On je najavio da će Ministarstvo poljoprivrede, trgovine, šumarstva i vodoprivrede već u avgustu otvoriti raspravu sa svim zainteresovanim stranama o budžetu za 2012. godinu.\n„U toj raspravi tačno ćemo videti kolike i kakve su potrebe poljoprivrede. Tako ćemo spremni ući u generalnu debatu o budžetu za narednu godinu“, rekao je Petrović. Ministar je ocenio da cene hrane u poslednja tri meseca nisu povećane i da se, pored dramatičnih najava, to nije desilo. Po njegovom mišljenju, maksimiranje cene hleba tipa „sava“ je blagotvorno delovalo na sprečavanje neopravdanog rasta cena generalno na tržištu.\nPetrović je rekao i da se dva i po meseca radi na pronalaženju načina da se reši problem sa dugovanjima Robnih rezervi prema državi i drugim subjektima, i da očekuje da će ovaj posao brzo biti završen, nakon čega će Robne rezerve moći aktivnije da utiču na rizike koji mogu destabilizovati tržište. Komentarišući dešavanja u Nemačkoj i neophodnost strogih kontrola uvoza poljoprivrednih proizvoda, Petrović je rekao da su sve inspekcije u najkraćem roku završile svoj posao i da nema nikakve bojazni od upotrebe, pre svega krastavca, na domaćem tržištu. On je naglasio da je obezbeđena zaštita građanstva u pogledu bezbednosti hrane.


Home Novosti Biznis Otvoren 18. Međunarodni sajam privrede “Brčko 2019”\nU organizaciji Privredne komore Brčko distrikta Bosne i Hercegovine i pod pokroviteljstvom Vlade Brčko distrikta BiH danas je u bivšem TC “Tropik” u Brčkom svečano otvoren 18. Međunarodni sajam privrede “Brčko 2019” na kojem je učestvuje više od 100 izlagača iz različitih grada privrednih grana.\nPredsjednica Privredne komore Brčko distrikta BiH Sanela Hadžajlić rekla je, obraćajući se gostima, izlagačima i posjetiocima sajma, da su izlagači prepoznali bitnost sajma.\nPrisutnima na sajmu se obratio i Vjekoslav Vuković, predsjednik Spoljnotrgovinske komore BiH, a sajam je otvorio gradonačelnik Brčko distrikta BiH Siniša Milić koji je istakao važnost ovog događaja za Distrikt i privredu.\n„Zadovoljstvo je vidjeti na jednom mjestu veliki broj privrednika koji održavaju u životu ovo društvo. Naš je cilj da ovo ne bude samo mjesto gdje bi se vidjela ponuda iz privrede Brčko distrikta BiH i okruženja, već i mjesto gdje će se razgovarati o načinima unapređenja poslovnog ambijenta. Takođe, na ovom sajmu biće predstavljen i program samozapošljavanja u privredi i poljoprivredi koji je na prostoru Distrikta dao zadovoljavajuće rezultate, ali pričaćemo i o konceptu poslovnih zona. Mi smo u fazi usvajanja Zakona o poslovnim zonama i ovaj susret privrednika ćemo iskoristiti i za prezentaciju tog zakonskog rješenja u formi nacrta, ali i razmjenu mišljenja”, kazao je Milić dodajući da očekuje da će se u narednom periodu doći do jednog zakonskog rješenja koje će unaprijediti procedure kada su u pitanju investiranja u Brčko distrikt BiH.\nSajam će trajati do 9. novembra kada će biti proglašeni najuspješniji učesnici Sajma i biti dodijeljena priznanja i nagrade.\nPrethodni postPrinceza Švedske podstiče zaštitu životne sredine u BiH\nSledeći postNa sajmu sutra okrugli sto za mlade preduzetnike „Od ideje do realizacije“\nVlada Brčko distrikta BiH odobrila je Nacrt Zakona o izmjenama i dopunama Zakona o porezu na dohodak. Direktor Poreske uprave Brčko distrikta BiH Miodrag Trifković...


Zbog nezakonite prodaje u Sarajevu zaplijenjeni mobilni telefoni vrijedni 500.000 KM – RTV BPK\nZbog nezakonite prodaje u Sarajevu zaplijenjeni mobilni telefoni vrijedni 500.000 KM\n5. Jula 2018.\tBosna i Hercegovina\nNa osnovu operativnih saznanja prikupljenih na terenu, službenici Grupe za sprječavanje krijumčarenja i prekršaja iz regionalnog centra Sarajevo, izvršili su rekordnu zapljenu mobilnih telefona marke ,”LG”.\nZbog nezakonite prodaje službenici UIO privremeno su oduzeli 1.400 mobilnih telefona marke ,”LG K9” dual i 300 mobilnih telefona marke ,”LG K9”. Ukupna tržišna vrijednost zaplijenjenih telefona procjenjuje se na iznos od 500.000 KM.\nOsobe od kojih je privremeno oduzeta predmeta roba bit će procesuirana pred nadležnim sudom zbog kršenja propisa iz oblasti indirektnog oporezivanja. Pored navedenog ovlaštena službena lica UIO nastavit će sa poduzimanjem daljnjih mjera i radnji iz svoje nadležnosti kako bi utvrdili na koji način je roba dospjela u carinsko područje BiH.


Erasmus – NARODNI UNIVERZITET NIŠ\nJETSET (grupa sertifikata)\nFELSA ( dijagnostički test)\nOsnovni pravac i vizija daljeg razvoja Narodnog univerziteta Niš je poboljšanje znanja iz izrade EU projekata ali i podoljšanje rada sa osetljivim grupama stanovništva, u vreme intenzivnih reformi obrazovanja, Narodni univerzitet Niš želi da postane i ostane deo modernog vaspitno-obrazovnog sistema.\nObzirom da se u Evropi obrazovanje odraslih kao i rad sa osetljivim grupama prepoznaje kao potreban vid obrazovanja u sistemu obrazovanja, kako je celoživotno učenje moto koga treba slediti, sticanje novih znanja, shvatanje kako to neko drugi radi u Evropi, je ono što je ovoj kući, radi napretka potrebno.\nTo je u skladu sa vizijom za internacionalizacijom i razvojem evropske dimenzije i podizanja kvaliteta rada na viši nivo. Saradnja sa srodnim ustanovama u Evropi doprinelo bi boljem radu i otvorenijem pristupu ka različitostima i prihvatanju novina, što daje bolji kvalitet rada i samim tim donosi benefite i korisnicima usluga, a i široj društvenoj zajednici ; Osnovni cilj razvoja Narodnog univerziteta u narednom periodu je ne samo internacionalizacija već stvaranje nove ideje rada sa odraslima.\nProgram koji je naš domaćin organizovao u skladu sa zahtevima projekta počeo je našim dolaskom u Dortmund. DAN- DOLAZAK(01.11.2019. god.)...\nU skladu sa Evropskim razvojnim planom kojim se planira internacionalizacija i otvaranje ka evropskim trendovima obrzazovanja odaslih, Narodni univerzitet Niš...\nNakon posete Dortmundu, a vezano za projekat u okviru ERASMUS+ K1 nastavili smo sa aktivnostima koje su bile i cilj...


Muzička škola Smederevo - kuća uvek puna dobrih vibracija (EMOCIJA)26.04.2015.\nPo peti put je autorsko realizatorski tim Udruženja za podršku vaspitanju i obrazovanju "ODSTAR" iz Šapca bila gost u Muzičkoj školi "Kosta Manojlović" u Smederevu.\nU subotu, 25. aprila, za zaposlene iz ove škole (i jednu koleginicu iz OŠ "Jovan Jovanović Zmaj" iz Smedreva) realizovan je program "Unapređivanje emocionalnog zdravlja u školi - moć emocionalne inteligencije".\nSvoje zadovoljstvo učesnici su izrazili visokim ocenama (u upitniku Zavoda 3.95 od mogućih 4.00, a u evaluacionoj listi autora 4.97 od maksimalnih 5.00).\nRealizatori su se u izveštaju Zavodu za unapređivanje obrazovanja i vaspitanja "revanširali" sledećim tekstom:\n"Atmosfera i ishodi koji se samo poželeti mogu!\nTo u ovom slučaju znači da su učesnici u svakom segmentu programskih sadržaja stalno bili prisutni i spremni za razmenu mišljenja sa pozicije sopstvenih potreba i prethodnih iskustava."\nSa aspekta ostvarivanja ciljeva i zadataka koje je Udruženje utvrdilo, kolektiv Muzičke škole u Smederevu je pravi primer dobre prakse za pristup stručnom usavršavanju, kao i za ponašanje svakog pojedinca tokom i nakon realizacije programa obuke.\nNaravno da i u ovoj školi postoje učesnici koji su manje aktivni i manje raspoloženi da budu otvoreni i zahtevni na ličnom planu u odnosu na sopstvene svakodnevne potrebe u okviru vaspitno obrazovnog rada sa učenicima i saradnje sa roditeljima.\nTo ni u jednom trenutku ne ugrožava ono što se primarno stiče, i u postseminarskom periodu opredmećuje tokom rada na individualnom planu, ali i na nivou funkcionisanja škole kao sistema.\nTo je više nego dovoljno za razmišljanje o opravdanosti produženja saradnje i na školsku 2015/2016. godinu.\nDetalji koji pripadaju realizaciji ovog seminara mogu se naći na stranicama sajta.


I ovo je BiH: Dva gradonačelnika u istoj fotelji\n25. Dec 2020 1755\nNijedna od institucija u Bosni i Hercegovini još nema odgovor na pitanje kako raspetljati situaciju u gradu Istočno Sarajevo, s obzirom na to da u ovom trenutku i Ljubiša Ćosić, novoizabrani gradonačelnik Istočnog Sarajeva, i Nenad Vuković, aktuelni gradonačelnik ovog grada, imaju certifikate za obavljanje tog posla.\nNaime, Ćosić je certifikat o preuzimanju mandata preuzeo u utorak i od tog dana mu zvanično počinje teći mandat, međutim Vukoviću mandat ističe tek u martu 2021. godine i on se i dalje nalazi na čelu ovog grada.\nI dok Ćosić tvrdi da po zakonu njemu pripada mandat i traži primopredaju dužnosti, Vuković ističe da je evidentno problem pravne prirode i da se ne radi o političkom prepucavanju, već o tome da je neophodno naći rješenje koje neće proizvesti pravne posljedice.\nOno što zabrinjava jeste da niti jedna institucija u BiH nema odgovor na pitanje ko je zaista gradonačelnik i da li treba ili ne treba da se izvrši primopredaja ili ipak treba sačekati mart 2021. godine, kada Vukoviću ističe mandat, pišu Nezavisne.\n"Pisali smo tri puta CIK-u, jednom Narodnoj skupštini Republike Srpske i jednom Ministarstvu uprave i lokalne samouprave i ni iz jedne institucije nemamo odgovor. To govori da je pitanje vrlo složeno i da institucije Bosne i Hercegovine i Republike Srpske ne mogu da napišu da treba ovako ili onako", rekao nam je juče Vuković, ne želeći da prognozira kako će se situacija dalje odvijati.\nS druge strane, Ćosić tvrdi da je zakon na njegovoj strani, ali isto ističe da nema odgovora od institucija koje bi trebalo da budu nadležne za to pitanje. Takođe, navodi i to da je Vukoviću mandat dodijeljen od strane CIK-a po tadašnjim zakonima, ali da je kasnije usvojena nova regulativa koja je na snazi i koja govori da on treba da preuzme dužnost.\n"Došlo je do promjene zakonodavstva i jasna je situacija kao dan. Zakon u upravi i lokalnoj samoupravi jasno propisuje kada se vrši primopredaja, a i u Statutu grada Istočno Sarajevo piše da se primopredaja vrši u roku od osam dana o dana kada organ nadležan za sprovođenje izbora dostavi uvjerenje. CIK je dostavio uvjerenje i tu je sve jasno", rekao je Ćosić, navodeći da očekuje da iduće sedmice preuzme mandat, ponavljajući da je Vuković izabran po jednom zakonodavstvu, a on po drugom, važećem zakonodavstvu.\nPodsjećanja radi, Vuković je na mjesto gradonačelnika grada Istočno Sarajevo kao kadar PDP-a izabran na sjednici Skupštine grada Istočno Sarajevo. Odbornici ove skupštine dolaze iz lokalnih parlamenata opština koje čine grad Istočno Sarajevo, međutim kasnije je izmijenjen Zakon o upravi i lokalnoj samoupravi Republike Srpske i Zakon o gradu Istočno Sarajevo kojim je definisano da gradonačelnika biraju građani na neposrednim izborima za period od četiri godine.\nVuković je juče istakao da je problem i način na koji je zakon usvojen jer se radilo o hitnoj proceduri, za kojom nije bilo potrebe, te navodi da je predlagač "potcijenio, zaboravio ili zapostavio postupke i procedure i prelazni period koji se obično stavlja i prelaznim i završnim odredbama samog zakona".\n"I sada imamo to što imamo i vrlo je teško prognozirati šta dalje. Želim samo zakonsko rješenje i ništa drugo. Ovdje nije riječ o politici, već o pravu", rekao je Vuković.


Zvanično, Zvezdino dete pojačalo Radnički! - Sportske.net\nZvanično, Zvezdino dete pojačalo Radnički!\nNišlije dovele mladog fudbalera.\nKorona i u Nišu, Radnički se oglasio zvaničnim saopštenjem!Izaberite najlepši pogodak u Superligi Srbije, ovo su kandidati!GOTOVO - FSS odlučio, ništa od Grafičara, evo ko je novi superligaš!Kokeza o novom kontroverznom pravilu Superlige: "Ulaganje u budućnost srpskog fudbala!"Radnički predstavio pojačanje, bivši fudbaler Zvezde stigao na Čair!\nDesni bek Aleksandar Kostić novi je fudbaler Radničkog iz Niša, saopštio je danas taj klub.\nKostić je ponikao je u Omladinskoj školi Crvene zvezde, a prethodne sezone bio je jedan od važnijih šrafova u redovima Bačke.\n"Zadovoljstvo mi je što sam došao u ovakav klub. Sigurno je da je Radnički jedan od najvećih klubova u Srbiji. Očekivanja su ista kao i kluba, želim da zajedno izborimo mesto u kvalifikacijama za evropsko takmičenje", rekao je Kostić.\nNovajlija u dresu Radničkog prošao je sve reprezentativne selekcije Srbije do U19.\n"U slučaju dobrih igara u Radničkom, verujem da taj trend mogu da nastavim. Klub je iza mene, da mi pomogne, ali zavisi kako ću da odigram sezonu", rekao je on.\nSa ovoliko problema, Radnički nije mogao više od 43 minuta\nSpiridonović je Zvezdina "bomba", Radnički arhiviran!\nSaopštenje Radničkog nekoliko sati pred meč sa Zvezdom, tiče se i Partizana!


VIDEO: Odavde se niko ne vraća ŽIV: Tajanstveno jezero ispod površine mora UBIJA\nSrijeda, 14.02.2018 | 09:30\nVoda u ovom jezeru pet puta je slanija od morske vode...\nU meksičkom zalivu, nedaleko od obale New Orleansa, kilometar duboko ispod površine mora, nalazi se jezero. Tajanstveno jezero prozvano je i "jacuzzijem očaja" jer ubija gotovo svako živo biće koje ima nesreću zaroniti u njega, piše L.A. Times.\nTakva koncentracija elemenata smrtonosna je za ljude i životinje, a u takvim uslovima mogu preživjeti jedino bakterije, škampi i crvi.\n"Ovo je jedna od najnevjerovatnijih stvari koje smo pronašli u morskim dubinama. Na dnu okeana vidite jezero i rijeku koja teče. Dobijete osjećaj da ste u nekom drugom svijetu", ispričao je Erik Cordes, profesor biologije na UniverzitetuTemple koji je otkrio jezero.\nTim istraživača predvođen Cordesom ponio je uzorke živih bića koja su se prilagodila životu u uslovima s toliko visokom koncentracijom soli i vrlo malim količinama kiseonika.\n"Bića koja su se prilagodila tako ekstremnim uslovima na zemlji mogla bi biti slična bićima koja ćemo možda otkriti na drugim planetima", objasnio je on.


Ponovo na okupu: Na kosovske izbore izlazi i OVK - 17.05.2017, Sputnik Srbija\nBivši komandant tzv. OVK Ramuš Haradinaj, kog Srbija tereti za ratne zločine, biće kandidat za premijera koalicije koju čine Demokratska partija Kosova... 17.05.2017, Sputnik Srbija\npolitika, vesti, ramuš haradinaj, parlamentarni izbori na kosovu\n12:35 17.05.2017 (Osveženo: 15:46 17.05.2017)\nBivši komandant tzv. OVK Ramuš Haradinaj, kog Srbija tereti za ratne zločine, biće kandidat za premijera koalicije koju čine Demokratska partija Kosova, Alijansa za budućnost Kosova i Inicijativa za Kosovo, najavljeno je iz njegove stranke.\n17 Maj 2017, 08:20\nDva dana uoči zaključenja liste za učešće na vanrednim parlamentarnim izborima na Kosovu albanske stranke su se podelile u dve kolone. Jednu predvodi lider Alijanse za budućnost Kosova Ramuš Haradinaj, uz Demokratsku partiju Kosova (stranka koju je donedavno vodio Hašim Tači) i stranka Fatmira Ljimaja Inicijativa za Kosovo. Drugi blok čine stranka Ise Mustafe Demokratski savez Kosova, stranka Bedžeta Pacolija Alijansa za novo Kosovo i novoformirana stranka Iljira Dede Alternativa. Pokret „Samoopredeljenje“ na izbore ide samostalno.\nKoalicija Tači–Haradinaj za mnoge je iznenađenje s obzirom da su njih dvojica u više navrata pokušavali da naprave vlast, ali se ona svaki put završila loše. Procena je da je na ovakvu podelu u albanskim strankama uticao pre svega Zapad, čineći tako da se napravi jasna linija između političara koji su iz krugova OVK i onih koji nisu imali veze sa tom terorističkom organizacijom.\nProcena je, međutim, da nijedna od ove dve koalicije neće moći sama da dobije većinu, pa se smatra da će pokret „Samoopredeljenje“ biti taj koji će odrediti ko će biti budući premijer Kosova — Bedžet Pacoli ili Ramuš Hardinaj.\n10 Maj 2017, 19:15\nAnalitičari, međutim, prednost daju Haradinaju iz prostog razloga jer ako bi Haradinaj opet ostao bez vlasti, moglo bi da dođe do nemira na Kosovu. Takođe se smatra da će ukoliko postane premijer Haradinaj morati da nastavi razgovore sa Beogradom u Briselu, iako je u više navrata rekao da briselski dijalog treba prekinuti.\nU isto vreme koalicija okupljena oko Ise Mustafe predstavalja neku vrstu građanske opcije koja bi Zapadu mogla da se „nađe pri ruci“ ukoliko bi usledila hapšenja u redovima koalicije okupljene oko Haradinaja od strane Specijalnog suda za zločine OVK. Podsećanja radi, američki ambasador u Prištini u više navrat je upozorio Albance da „paze koga stavljaju na izborne liste“ upravo zbog pomenutog suda i mogućih optužbi.\nIzbori na Kosovu zakazani su za 11. jun.


Romska zajednica u BiH i dalje marginalizirana - Kozarac.ba\n8. Aprila 2008.\nRomi u Bosni i Hercegovini kao najbrojnija nacionalna manjina i dalje su socijalno najugoženija kategorija stanovništva, prije svega zbog socijalne isključenosti i nacionalne pripadnosti, ocijenio je u izjavi Feni koordinator Vijeća Roma BiH Dervo Sejdić, u povodu 8. aprila, Međunarodnog dana Roma.\nKonstatirajući da diskriminacija protiv romske zajednice u BiH još postoji, Sejdić napominje da Ustav BiH i Izborni zakon u BiH dosad nisu omogućili ni znatnije učešće Roma u političkom životu naše zemlje.\nU proteklu godinu Ministarstvo za ljudska prava i izbjeglice BiH je, u saradnji s Vijećem Roma u BiH i međunarodnim organizacijama, radilo na izradi akcionih planova u oblasti stambenog zbrinjavanja, zapošljavanja i zdravstvene zaštite.\nUsvajanje ovih akcionih planova u Vijeću ministara BiH uvjet je da BiH aplicira u program Dekada Roma 2005.-2015. Priključenjem ovom programu, BiH bi bilo omogućeno korištenje pretpristupnih fondova EU radi prevazilaženja problema ove populacije.\n-Sve dok ovi akcioni planovi ne budu usvojeni i njihova implementacija ne bude zaživjela, Romi će i dalje biti socijalno najugroženija i najisključenija kategorija stanovništva, upozorava Sejdić.\nOn navodi da o ovim akcionim planovima entitetske vlade trebaju dati svoje mišljenja, a očekivanja su da će planove Vijeće ministara BiH usvojiti do kraja mjeseca.\nPozitivno mišljenje je dalo i Ministarstvo trezora BiH, s obzirom na to da je predviđeno oko 660 miliona maraka za narednih sedam godina implementacije ovih akcionih planova, kaže Sejdić.\nI OSCE misija u BiH danas je ukazala na potrebu da BiH što prije postane dijelom Dekade Roma, kao i druge zemlje srednje i centrane Evrope. Dekada predstavlja međunarodni trud na rješavanju zajedničkog izazova uključenja Roma u društveni život, na koordiniran i transparentan način.\n-Izuzetno podržavamo Dekadu i međunarodnu saradnju koju ona podrazumijeva. Prema tome, pozivamo bh. vlasti da naprave akcione planove o osiguranju zapošljavanja, zdravstvene brige, stambenog smještaja i obrazovovanja Roma, a što je preduvjet za učešće BiH u Dekadi, izjavila je za Fenu glasnogovornica OSCE-a Mersiha Čaušević-Podžić.\nOna navodi da Misija OSCE-a odaje priznanje snažnoj političkoj angažiranosti bh. vlasti na smanjenju nejednakosti prema romskoj zajednici, provedbom Nacionalne strategije za rješavanje problema Roma, ali ocjenjuje da Romi u našoj zemlji još imaju veoma marginaliziran položaj u društvu.\nMarginalizacija se ogleda u raznim područjima, uključujući tu i nedovoljan pristup zdravstvenoj njezi i obrazovanju, ograničenim mogućnostima zaposlenja i pojedinim aspektima romske kulture. Ovi, kao i drugi faktori doprinose njihovoj odvojenosti od glavnine društva, ocjena je OSCE-a.\nU BiH živi 17 zakonom priznatih nacionalnih manjina, od kojih je romska nacionalna manjina najbrojnija. Procjenjuje se da u BiH živi između 30.000 i 60.000 Roma.\nSulejman Tihić za Oslobođenje\nPrvo pojavljivanje na sudu; Mladić odbio da se izjasni o krivici\nStanje izazvano poplavama od jutros se polako normalizuje\nČija je Naša TV: Novi glas na medijskoj sceni ili još jedan politički projekt\nGledaj Ukrajinu, vidiš Bosnu


CG će se zadužiti do 500 miliona eura – Sjever Crne Gore\nCrna Gora će, na osnovu rebalansa i odluke o zaduživanju za ovu godinu, izaći na strano tržište i pokušati da realizuje euroobveznice do nivoa od 500 miliona eura, saopštio je ministar finansija Darko Radunović.\nOn je, na pitanje koliko će se Crna Gora zadužiti po osnovu rebalansa i kolika će to biti ušteda na osnovu smanjenja kamata, odgovorio da je to interesantno pitanje na koje ne može potpuno precizno da odgovori.\n„Izaći ćemo na strano tržište i pokušati da realizujemo eurobondove do nivoa od 500 miliona eura. Iskustvo koje smo imali sa ovom prvom tranšom, uz pomoć garancije Svjetske banke (SB), bilo je da smo dobili ročnost od 12 godina, grejs period od četiri godine, dok je kamata bila šestomjesečni euraibor uvećan za 2,95“, kazao je Radunović novinarima na potpisivanju ugovora o zajmu za realizaciju projekta Institucionalnog razvoja i jačanja poljoprivrede u Crnoj Gori – MIDAS 2.\nOn smatra da Crna Gora sada neće imati te uslove, nego nešto malo nepovoljnije, ali svakako značajno povoljnije od trenutnih.\n„Moja su očekivanja da bi trebalo da imamo kamatu od 3,25 do 3,5 odsto, odnosno to bi značilo neku uštedu od oko 1,5 odsto, što je na 500 miliona eura značajno“, precizirao je Radunović.\nOn je rekao da sve zavisi kako se računa.\n„Zavisno kako to računate, da li kao uštedu za četiri ili sedam godina, koliko ćemo da definišemo da eurobond bude, tako da ta ušteda može da se kreće od 30 do 50 miliona kroz vrijeme. To su izuzetno značajna sredstva“, smatra Radunović.\nOn je saopštio da Vlada pregovara sa njenim klasičnim investitorima sa kojima je do sada imala saradnju.\n„Jedan od razloga zbog kojeg smo se odlučili da traženi iznos bude 500 miliona je upravo taj da kad imate emisiju euraobonda od 500 miliona i više, mogu se pojaviti neki fondovi kojima u poslovnoj politici nije da rade na niži obim izdatih euraobondova“, naveo je Radunović.\nOn je kazao da se nada da će uz pomoć konsultanata SB i Međunarodnog monetarnog fonda (MMF), doći do šire baze potencijalnih investitora.\nVlada je na sjednici u srijedu usvojila predloge izmjena zakona o budžetu za ovu godinu, kao i odluke o ovogodišnjem zaduživanju Crne Gore.\nPredlogom odluke o zaduživanju Crne Gore definisani su kreditni aranžmani koji se mogu zaključiti u ovoj godini za realizaciju projekata, kao i limiti za izdavanje garancija i ukupnog zaduženja za refinansiranje duga, finansiranje budžeta i stvaranje rezerve.\nNa rashodnoj strani u tekućem budžetu planiran je iznos do 70 miliona eura za otkup dijela akcija Elektroprivrede (EPCG) od italijanskog partnera, kompanije A2A.\nNa pitanje kako Vlada planira da obezbijedi ostatak novca za tu svrhu, Radunović je rekao da pregovori sa A2A traju i da će se vjerovatno raditi aneks ugovora po put opciji.\n„U ovom prvom dijelu mi smo planirali da obezbijedimo sredstava do 70 miliona. Detalji tog dogovora će brzo biti saopšteni, ali mislim da se proces razdruživanja između Crne Gore i A2A realizuje uz obostrano zadovoljstvo. Stvorićemo pretpostavke da na jedan javan i transparentan način pronađemo novog strateškog partnera“, saopštio je Radunović.\nKomentarišući predlog predstavnika Međunarodnog monetarnog fonda (MMF) da se uvede oporezivanje zagađivača, Radunović je rekao da to podržava.\n„Mislim da to jeste dobar trend da se uvedu posebni ekološki porezi. Treba napraviti dobru analizu i dobro odmjeriti koliki je to obim“, zaključio je Radunović.\nPrevPredhodniPronađeno tijelo Veselina Vukčevića\nSledećiU Podgorici je održan osmomartovski marš u organizaciji NVO Centar za ženska prava i NVO AnimaNext


Sony Ericsson – zvanični mobilni telefon UEFA Lige šampiona Sony Ericsson – zvanični mobilni telefon UEFA Lige šampiona – Personal magazin\nSony Ericsson – zvanični mobilni telefon UEFA Lige šampiona\nSony Ericsson će biti zvanični mobilni telefon UEFA Lige šampiona (UEFA Champions League) do 2012. godine. Dogovor ove kompanije sa evropskom kućom fudbala obuhvata program koji će biti orijentisan ka…\nSony Ericsson će biti zvanični mobilni telefon UEFA Lige šampiona (UEFA Champions League) do 2012. godine. Dogovor ove kompanije sa evropskom kućom fudbala obuhvata program koji će biti orijentisan ka navijačima i predstavljaće nastavak prethodnih marketinških programa u okviru kojih je Sony Ericsson ljubiteljima fudbala širom sveta omogućavao bolji pristup omiljenom sportu.\nSony Ericsson omogućava svim ljubiteljima najveće sporedne stvari na svetu korišćenje GPS funkcija Sony Ericsson smart telefona i novu mobilnu aplikaciju koja je razvijena u saradnji sa UEFA.com.\n’’Sa velikim zadovoljstvom najavljujemo pokretanje novog globalnog marketinškog programa vezanog za UEFA Ligu šampiona (UEFA Champions League). Upotreba postojećih GPS funkcija naših Xperia smart telefona u cilju unapređenja iskustva navijača predstavlja uzbudljiv deo ovog programa’’, izjavio je Lennard Hoornik, potpredsednik i direktor za globalni marketing u kompaniji Sony Ericsson.\nO partnerstvu između kompanije Sony i UEFA Lige šampiona:\nSony Corporation je zvanični partner UEFA Lige šampiona (UEFA Champions League) od sezone 2006/2007. U okviru najnovijeg ugovora o partnerstvu za period 2009 – 2012, Sony Ericsson je zvanični mobilni telefon UEFA Lige šampiona.\nSony Ericsson – zvanični mobilni telefon UEFA Lige šampiona was last modified: September 7th, 2010 by Redakcija\nSony-EricssonUEFA Champions LeagueUEFA Liga Šampionazvanični mobilni telefon\nHewlett-Packard pokrenuo konkurs na Facebooku “Pošaljite leptira prijateljima!”


Vlada Republike Srbije još jednom potvrdila validnost diploma IUNP-a | SANA\nHome Vijesti Vlada Republike Srbije još jednom potvrdila validnost diploma IUNP-a\nVlada Republike Srbije još jednom potvrdila validnost diploma IUNP-a\n30. 06. 2017. 15:07\nInternacionalni univerzitet u Novom Pazaru saopštio je da je Vlada Srbije usvojila zaključak kojim se potvrđuje validnost diploma tog univerziteta na svim nivoima – osnovnim, master i doktorskim studijama. Prema tom zaključku, kako se navodi, diplome će biti potvrđivane u kontinuitetu od osnivanja Univerziteta, uz konstataciju da se studijski programi ove visokoškolske ustanove smatraju akreditivnim do okoncanja procesa akreditacije.\nVlada Republike Srbije je još jednom potvrdila validnost diploma, kao i nastavnih planova, programa i studijskih programa Internacionalnog univerziteta u Novom Pazaru. U zaključku koji je poslat stoji da je Vlada saglasna sa stavom Ministarstva prosvete, nauke i tehnološkog razvoja.\n„Vlada je saglasna sa stavom Ministarstva prosvete, nauke i tehnološkog razvoja, te da Internacionalni univerzitet izvodi studijske planove i programe koji se smatraju odobrenim, odnosno akreditovanim, kao i da se i diplome koje su stečene na našem univerzitetu od osnivanja 2002. godine smatraju se u potpunosti validnim javnim ispravama, te se kao takve mogu koristiti za zasnivanje radnog odnosa u svojoj struci“, navodi PR Internacionalnog Univerziteta u Novom Pazaru Jasmina Nikšić.\nSa Internacionalnog univerziteta obavještavaju sve svršenike srednjih škola da je junski upisni rok u toku.\nVeliki broj uspješno zapošljenih svršenika Internacionalnog univerziteta u svojim strukama najbolji su pokazatelj misije ove institucije znanja, a to je kvalitet u obrazovanju.\nPrevious articleZavršena Ramazanska liga u malom fudbalu\nNext articleParaolimpijski komitet Srbije predstavio svoju platformu „Šampioni svaki dan“


Tokom kampanje za predstojeće predsjedničke izbore u Crnoj Gori spoljna politika nije među pitanjima koja su u fokusu kandidata i javnosti. Može se reći da se kandidati, prema spoljnopolitičkim prioritetima, dijele na dvije grupe, a postoji i jedan koji ne pripada nijednoj.\nIpak, ne zbog neke ekvidistance, već zato što spoljnu politiku – nema.\nPredsjednička kampanja: Od selfija do ruskog uticaja u Crnoj Gori\nPredsjednički kandidati na Fejsbuku\nSpoljna politika Crne Gore koju kreira Demokratska partija socijalista (DPS) Mila Đukanovića praktično se nije mijenjala dvije decenije.\nJedan od prioriteta Đukanovićeve spoljne politike je, od polovine devedesetih i razlaza sa tadašnjom politikom Slobodana Miloševića, bilo konstantno građenje i unapređivanje dobrih odnosa sa svim zemljama regiona, a na širem planu nedvosmisleno - prozapadna orijentacija i opredjeljenje za članstvo u Evropskoj uniji i NATO savezu.\nSudeći po nedavnom govoru, Đukanović nema namjeru da nešto mijenja\nDuboko u evrointegracionom procesu - sa 30 otvorenih pregovaračkih poglavlja i tri privremeno zatvorena - Crna Gora je, u međuvremenu, postala punopravna članica NATO pakta.\nSudeći po nedavnom govoru, predsjednički kandidat vladajućeg DPS-a Milo Đukanović nema namjeru da nešto mijenja.\n"Lično ću se zalagati sa svoje nove pozicije da u Crnoj Gori nastavimo sa politikom povezivanja i dobrosusjedstva i sa još tješnjom saradnjom u evropskim integracijama. Na to nas obavezuje i činjenica da je Crna Gora regionalni lider u tom procesu. Utoliko prije, mi imamo veću odgovornost da pomognemo svojim susjedima da svi zajedno brže napredujemo", izjavio je Đukanović prije nekoliko dana.\nSocijaldemokratska partija (SDP) je još početkom devedesetih bila jedan od nosilaca antiratne i prozapadne politike, a sada, zahvaljujući ovoj partiji, Crna Gora prvi put u svojoj istoriji, među predsjedničkim kandidatima ima ženu. Spoljnopolitički prioriteti Draginje Vuksanović su ubrzavanje evrointegracijskog procesa Crne Gore i snaženje dobrih odnosa sa evropskim partnerima i državama regiona.\nUbrzavanje evrointegracijskog procesa: Draginja Vuksanović\n"Evropska integracija je prioritet naše države i za to ću se snažno boriti kao i do sada. Članstvo Crne Gore u NATO je zatvoreno pitanje i u tom smislu, Crna Gora je postavila dobre temelje", kaže Vuksanović koja planira da, kao novoizabrana predsjednica, u prvu službenu posjetu ode u Brisel da bi se "uz pomoć evropskih partnera na najbrži mogući način smijenila autokratska vlast u Crnoj Gori".\n"Nakon toga, planiram posjetu državama regiona jer su odnosi sa susjedima veoma važni", rekla je Vuksanović za RSE.\nMladen Bojanić je, nakon napuštanja sada vanparlamentarne Pozitivne Crne Gore, bio nezavisni opozicioni poslanik, a sada je kao nestranačka ličnost predsjednički kandidat većeg dijela opozicije koji čine partije raznorodnih ideologija: Demokratski front (DF), Demokratska Crna Gora (Demokrate), Građanski pokret URA (URA) i Socijalistička narodna partija (SNP).\nU prvom redu - region: Mladen Bojanić\nI Bojanić za RSE kaže da su mu Evropska unija i odnosi u regionu prioritet, ali spisak je ipak nešto duži.\n"U prvom redu je region. Kao komšije moramo biti, prvenstveno ekonomski, uvezani. Naravno, Evropska unija je ta kojoj stremimo", kaže Bojanić, dodajući da "bi se trudio da ima dobre odnose i sa Rusijom i Kinom kao ogromnom nadolazećom ekonomijom i, naravno, Sjedinjenim Američkim Državama".\nGlavni spoljnopolitički partner Crne Gore mora da bude Rusija: Dobrilo Dedeić\n"Glavni spoljnopolitički partner Crne Gore mora da bude Rusija", ocijenio je nedavno predsjednički kandidat Srpske liste Dobrilo Dedeić, koji smatra da je međunarodna politika podložna strateškim promjenama i da je Rusija postala nezaobilazan svjetski faktor, uz Kinu perspektivno značajniji od Sjedinjenih Američkih Država.\nNe prihvata "rat protiv Rusije": Milačić\nKandidat sopstvene partije Prava Crna Gora Marko Milačić kaže da kao kandidat za predsjednika Crne Gore ne prihvata "rat protiv Rusije, politiku sankcija, politiku sukoba sa ruskim ili bilo kojim drugim narodom na svijetu".\n"Želimo najbolje, pijateljske odnose sa svim državama u svijetu, ali i bratske odnose sa najbližim zemljama - Srbijom i Rusijom", izjavio je nedavno Milačić, koji se protivio ulasku Crne Gore u NATO, a i sada tvrdi da to pitanje nije završeno.\nZa razliku od njega, predsjednik Stranke pravde i pomirenja Hazbija Kalač tvrdi da je pitanje članstva Crne Gore u NATO-u završeno, a da je njegovo potezanje samo borba za političke poene. Kalač kaže da će, ako bude izabran za predsjednika Crne Gore, u fokusu njegovog spoljnopolitičkog djelovanja biti EU i region.\n"Evrointegracije su interes svih građana Crne Gore, a predsjednik ima važnu ulogu i ustavnu poziciju da redefiniše poziciju Crne Gore u regionu i da isforsira dovođenje regionalnih odnosa na nivo kompatiblnih sa težnjama Crne Gore u evropskoj integraciji", smatra Kalač.\nMeđu sedam predsjedničkih kandidata postoji jedan koji kaže da spoljna politika trenutno ne interesuje ni njega ni građane Crne Gore. Privrednik Vasilije Miličković kaže da je dominantno opterećen unutrašnjim problemima Crne Gore.\n"Crna Gora je zarobljena, privatna država i nijedan građanin u ovom trenutku nema interes da gleda preko granice dok se ovaj užas u Crnoj Gori ne riješi", rekao je Miličković.\nNarod u Crnoj Gori glasa za gospodara, a dobije 'englesku kraljicu'?


T Y O CYE\nM3D E5W CRD\n8 P Y Y 2N8\nMontažna gradnja – van granica i domašaja zakonske kontrole i struke\nPiše: d.i.a. Dragana Zečević, MK Inženjering doo Ivanjica\nProšlo je gotovo šest godina od kada je na jednom javnom skupu kakav je Sabor drvoprerađivača, kao tema u agendi bila i prefabrikovana gradnja. Početni elan i ideja da se formira klaster proizvođača montažnih objekata, kako bi se kroz jedno strukovno udruženje uspostavio red, a kroz uvođenje jedinstvenog standarda kvaliteta lojalna konkurencija, ubrzo su splasnuli, pa se tako danas stanje u montažoj gradnji ne razlikuje od onoga kakvo je i u drugim granama građevinarstva. Ni Zakon o izgradnji koji je stupio na snagu septembra 2009. godine nije doneo pozitivne promene, a već je u skupštinsku proceduru ušao novi, tako da se generalno može zaključiti da kod nas ne postoje instrumenti koji bi garantovali primenu i sprovođenje zakona.\nSticaj okolnosti je, da ovaj tekst pišem nakon emitovanja snimaka u programu čiji je sadržaj zabavnog karaktera, sa jednog gradilišta montažne kuće, a koji u potpunosti govori u prilog ovom zaključku. Naime, sama svrha priloga je isključivo reklamna i namenjana određenoj kategoriji investitora za koju je proizvođač ili njegov marketinški savetnik procenio da su potencijalni klijenti i preko vrlo vidno istaknutog naziva firme i kontakt telefona na radnim odelima prisutnih radnika i „estradne zvezde“ koja je u tom prilogu angažovana, poziva da se pri kupovini kuće obrate baš toj firmi. Suština problema nije u tome što je neko odlučio da izdvoji manji ili veći novac da bi pospešio svoju prodaju u emisiji koja nema nikakve veze sa predmetom reklame, već to da se vlasnik i odgovorno lice firme koja se reklamira ne boji da će ga već sledećeg dana nakon emitovanja priloga posetiti, u najmanju ruku građevinska, a verujem i inspekcija rada…Zbog čega? Zbog toga što je evidentno da radove izvodi bez građevinske dozvole sudeći po tome da je lokacija potpuno neuređena, da nema pristupnog puta, da se gradi u sred njive u „blatu do kolena“ kroz koje se „estradna zvezda“ probija sa gradilišnim kolicima kako bi pokazala da je izvođač kadar da radi u svim okolnostma i vremenskim prilikama. Na stranu pitanje, čemu u izgradnji prefabrikovanog objekta služe kolica?\nZbog toga što na gradilištu nisu primenjene sve mere zaštite na radu, jer radnici nemaju propisanu zaštitnu opremu, da radove na visini izvode bez propisno postavljene skele i da nisu obezbeđeni pojasevima, kao i da se na gradilištu nalazi lice kome bi pristup trebalo da je zabranjen, a reč je o istoj „estradnoj zvezdi“ koju, da zlo bude veće, radnici pozivaju i bodre da im se pridruži i savlada veštinu pentranja i hodanja po „binderina“, odnosno krovnim nosačima, a nisu svesni činjenice da i sami krše sve propise o načinu izvođenja te vrste radova i da bi zbog toga i oni i odgovorni izvođač radova trebalo da snose sve konsekvence i zakonsku odgovornost.\nMontažna gradnja „pastorče“ građevinske industrije\nKoji je uzrok ovakvom stanju? Daću sebi pravo zasnovano na dvadesetogodišnjem radu u ovoj oblasti i činjenici da dobro poznajem stanje u Srbiji što se tiče prefabrikovane gradnje, da napravim analizu iz koje bi proistekao odgovor i rešenje.\nU Srbiji je montažna gradnja „pastorče“ građevinske industrije. Za takav tretman zaslužan je prvenstveno menadžment u industrijama koje su se bavile tom proizvo-dnjom, a koji je potpuno zapostavio inženjerski kadar i struku, jer je u fabrikama drvne industrije proizvodnja montažnih objekata bila sekundarna.\nNa drugoj strani ni struka, počevši od visokoškolskih ustanova, kao što su Građevin-ski i Arhitektonski fakultet pa do našeg strukovnog udruženja, Inženjerske komore Srbije, sa ovom tematikom se nikada nije bavila. Tome u prilog govori činjenica da kroz školske programime studenti ne mogu izučavati prefabrikovanu gradnju tako da mi danas i nemamo osposobljenog inženjerskog kadra koji bi mogao da vodi i unapređuje ovu oblast, pa za posledicu imamo potpunu stagnaciju. Zaključak je da se poslednjih 20 godina ništa bitno nije dogodilo i ako se uskoro struka ne pokrene prevashodno u obrazovanju kadrova koji treba aktivno da budu uključeni u sve faze projektovanja, proizvodnje i rada na gradilištu, vrlo brzo će ili prestati potražnja za ovim objektima ili će strane firme steći primat na našem tržištu. Razlog da se to već nije dogodilo je neslavna činjenica da je finansijska situacija u zemlji takva da investitora, koji bi mogli da plate cenu po kojoj firme iz zemalja EU nude svoj program kod nas, nema, ili ih je veoma malo. Na žalost sa tom se činjenicom završava sva prednost i konkurentnost naših proizvođača, jer sve što je vezano za kvalitet, standarde i garancije, u ovoj oblasti, je na strani ponuđača iz EU.\nZbog čega? Zbog toga što je montažna gradnja kod nas van granica i domašaja zakonske kontrole i struke. Propadanjem velikih firmi poput „ŠPIK“-a iz Ivanjice i „Grada“ iz Kosjerića pre petnaest i više godina nije nestala potreba za ovom vrstom gradnje. Proizvodnja se iz fabričkih hala seli u improvizovane radionice gde nema mogućnosti kontrole kvaliteta u toku proizvodnje, jer gotovo u 90% slučajeva inženjerski kadar nije uključen niti u jednu fazu izrade i izgradnje montažnih objekata, pa je time potpuno izbegnuta i mogućnost primene zakonske regulative putem sprovođenja profesionalne odgovornosti, projektanata ili izvođača radova.\nNaša praksa: zakonodavac ne sprovodi zakon\nRaste nelojalna konkurencija, obaraju se cene, a time i kvalitet, na tržištu se pojavio ogroman broj proizvođača i graditelja montažnih objekata, navodno sa velikim iskustvom i tradicijom, a istina je sasvim drugačija i bazira se na zakonu neuređenog tržišta po kome svaka roba može naći kupca. Problem je u tome što se montažni ili prefabrikovani objekat ne može tretirati kao roba, već kao građevinski objekat visokogradnje za koga važe pravila definisana u više zakona među kojima je Zakon o izgradnji krovni. Tim zakonom je jasno definisano ko može graditi objekte i koje su obaveze i investitora i izvođača radova, a i nadležnih državnih službi koje su zadužene za sprovođenje istog.\nAko zakonodavac dosledno ne sprovodi zakon, a zbog toga što nije ustanovljena odgovarajuća procedura kojom bi kontrolisao da li se proizvodnjom i izgradnjom ove vrste objekata bave firme i preduzetnici koji ispunjavaju osnovni zakonski preduslov, a to je da imaju u radnom odnosu zaposlenog inženjera kao odgovornog projektanta i izvođača radova, onda je on taj na kome leži najveća odgovornost za ovakvo stanje. Sva nova podzakonska akta, kao što je Pravinik o energetskoj efikasnosti objekata i činjenica, odgovorno tvrdim, da se njegova primena u ovom trenutku zasniva samo kroz zadovoljavanje forme da Elaborat o energetskoj efikasnosti objekta mora biti prilog uz Glavni arhitektonsko građevinski projekt, potvrđuje ovaj zaključak. Evidentno je da se cene montažnih objekata, koje nude domaće firme, nisu promenile od dana kada je Pravilnik stupio na snagu, a što je bilo očekivano s obzirom na to da se konstrukcija i termička izolacija moraju usaglasiti sa zahtevima definisanim proračunima, što u najmanju ruku, znači da se moraju povećati dimenzije konstrukcije i izolacija, a to automatski zahteva i povećanje cene. Kako su postojeće cene na granici održivosti, ostaje samo zaključak da proizvođači nisu svoju ponudu, odnosno rešenja prilagodili novim zahtevima, čime krše zakon, a kupce dovode u zabludu. U trenutku kada bude trebalo da pribavi Energetski pasoš za novoizgrađeni objekat investitor će sagledati sve nedostatke objekta čiji je vlasnik, ali će ispravljanje grešaka u tom trenutu za njega biti ili tehnički ili finansijski nemoguća. Štetu trpe svi u lancu i investitor na jednoj strani, struka i konačno država koja se potpisivanjem određenih zakona obavezala da će do 2020. godine ispuniti standarde EU vezane za energetsku efikasnost objekata. Ne ulazeći sada u elaboriranje tehničkih rešenja koja bi morala biti primenjena kako prilikom rešavanja konstrukcije u celini tako i detalja i veza kod prefabrikovanih objekata kako bi on zadovoljio sve zahteve energetskog razreda usklađenog sa Pravilnikom, hoću da naglasim da je za realizaciju ovih zadataka potrebno edukovati i same inženjere. Time želim da potenciram neophodnost da se hitno u ovoj oblasti mora krenuti sa doslednom primenom zakona i angažovanjem stručnjaka, jer prepuštajući ovu delatnost trgovcima i ostalim nestručnim učesnicima, ne samo da će nam druga tržišta na kojima smo nekada bili prisutni biti nedostupna, već ćemo izgubiti i domaće tržište.\nA da posedujemo potencijal možda najbolje govori činjenica da je konzorcijum ivanjičkih proizvođača montažnih kuća na najbolji način odgovorio zahtevima jedne krizne situacije kao što je bila izgradnja objekata u Kraljevu nakon zemljotresa 2011. godine kada je u rekordnom roku u teškim uslovima sagrađeno 465 kuća. Nije mi poznata činjenica da je nekome u okruženju ovako nešto uspelo. Zbog toga, neodložno, od danas, svi mi kojima je građevina struka moramo uzeti učešća u procesu uspostavljanja zakona i standarda u oblasti prefabrikovane gradnje ili će za nas ta delatnost vrlo brzo biti potpuno izgubljena.


Keri doputovao u posetu Briselu\nBeta\t 25. marta 2016. 09:30\nAmerički državni sekretar Džon Keri doputovao je danas u Brisel gde će prisustvovati razgovorima zvaničnika Evropske unije i Belgije o borbi protiv terorizma.\nKeri će tokom kratke posete belgijskoj prestonici odati poštu žrtvama terorističkih napada u kojima je poginula 31 osoba.\nDržavni sekretar SAD sleteo je na briselski aerodrom koji je još zatvoren, nakon posete Moskvi. Tokom posete ruskoj prestonici Keri je naglasio da teroristički napadi u Briselu pokazuju da je potrebno hitno jedinstvo u borbi protiv Islamske države.\nTokom petočasovne posete Briselu, Keri će se sastati sa predsednikom Evropske komisije Žan Klod Junkerom, belgijskim premijerom Šarl Mišelom, ministrom spoljnih poslova Didijeom Rejnderom i španskim kraljem Filipom II.


Vesti online / Scena / Estrada / Čolini hitovi na dar ženama\nZ. MIRKOVIĆ I Ž. TOMIĆ A\nČolini hitovi na dar ženama\nJedna od najpoznatijih zvezda sa prostora bivše Jugoslavije Zdravko Čolić (65), gostovao je proteklog vikenda u Beču, povodom sutrašnjeg Dana žena.\nOduševio publiku: Zdravko Čolić\nKoncert u dvorani Piramida organizovao je poznati menadžer Fikret Vukalić Fantom, koji je popularnog Čolu posle dve godine ponovo doveo u glavni grad Austrije.\nMenadžer Fantom, prema oceni više hiljada fanova poznatog pevača, ispunio je obećanje da će koncert biti nezaboravno veče.\nCveće za zvezdu\nIako je koncert održao povodom Dana žena, i Čola je dobio poklone. Od ženske dela publike popularni pevač je dobio bukete cveća i ruža, a mnoge dame su koristile svaki trenutak da naprave fotografije i selfije. Kada bi Čola došao do ivice bine tik do fanova, bleštali su blicevi kamera mobilnih telefona, jer svi su želeli da ovekoveče taj trenutak.\nVeče u čast žena otvorila je operska diva koja studira u Beču Selma Aljović, koja je operskom arijom zadivila publiku.\nKao predgrupa nastupio je Kult bend iz Linca, koji su već jednom otvorili njegov nastup u Lincu.\nNaši muzičari koji žive u Austriji "ugrejali" su atmosferu u dvorani, koju je potom "zapalio" Čola izlaskom na binu.\nZadovoljni: Još jedan dobro odrađen koncert tima Fantasy produkcije\nU publici, kako i dolikuje povodu koncerta, bilo je više žena, i to, kao i na njegovim ranijim nastupima, dama više generacija.\nPopularni Čola publiku je držao na nogama više od tri sata, a fanovi su pevali svaku pesmu koju je on započinjao.\nU publici nisu bili samo njegovi obožavaoci iz Beča i Austrije, već i iz svih zemalja bivše Jugoslavije, ali i mnogih evropskih država.\nTako su na koncert, kao dobitnici nagradne igre "Vesti", došli bračni par Papak iz Šibenika i supružnici Vučković iz Amsterdama.\nObe porodice bile su oduševljene kada su obaveštene da su dobile karte za koncert u Beču, za koji su se prijavili preko portala "Vesti".\nDobra pesma večno traje\n- Oduvek volimo Čolu i ovo je bilo jedno od najlepših večeri, koje ćemo dugo, dugo pamtiti - kažu supružnici Papak.\n- Koncert je bio veličanstven i baš smo srećni što smo mogli uživo da slušamo i, što je najvažnije, doživimo Čolu na bini - naglašavaju Vučkovići.\nSudeći po atmosferi i reakcijama publike, ovaj Čolin nastup povodom Dana žena razlikovao se od svih dosadašnjih, jer se Fantom potrudio da obezbedi najbolju opremu, koju koriste samo svetske zvezde, pa je koncert bio i svojevrsni doživljaj za oči i uši. Koliko je publika bila oduševljena dokazuje i činjenica da nisu želeli od njega da se rastanu, već su ga neprestanim aplauzom na kraju nastupa, dozivali na bis, pa je popularni pevač otpevao još nekoliko hitova.\nNovi album, novi nastup\nNakon sjajnog koncerta u Piramidi održan je After parti na kojem je svirao Kult bend. Kako kažu članovi grupe ovaj Čolin nastup pamtiće još dugo, kao i svi koji su bili na koncertu. Menadžer Fikret Vukalić Fantom kaže da bečka publika neće morati dugo da čeka na novi Zdravkov koncert. Čim objavi novi album ponovo će doći u Beč da predstavi nove pesme svojim fanovima.\n- Publika neće morati dugo da čeka na novi koncert Čole, koji je još jednom dokazao da je najveća zvezda - rekao je Vukalić.\nČola je trenutno okupiran snimanjem novog albuma, ali je zbog koncerta u Beču nakratko prekinuo rad na novim pesmama, koje nije pevao na koncertu, jer je želeo da ih sačuva do objavljivanja albuma.\nŠOUBIZNIS Čola zapalio Beč\nŠOUBIZNIS Čola zapalio Tips arenu\nŠOUBIZNIS "Na Evrosongu više nema hitova"\nŠOUBIZNIS Dobitnici ulaznica za koncert Zdravka Čolića u Beču


Krulj: „Uspešna fiskalna konsolidacija omogućila povećanje plata i penzija”\nPonedeljak, 16.10.2017. u 12:45\nДр Владимир Круљ\n„Treba istaći i da je suficit budžeta Srbije sada oko 550 miliona evra, a setimo se samo da smo decenijama unazad stalno govorili i raspravljali o velikom deficitu budžeta, koji je često bio veći od planiranog”, naglasio je dr Vladimir Krulj.\nGovoreći o aktuelnom trogodišnjem stend-baj aranžmanu sa MMF-om, koji se veoma uspešno privodi kraju, dr Vladimir Krulj je naglasio da je to „sigurno najuspešniji aranžman sa Fondom u novijoj istoriji srpske ekonomije, ali i sigurno jedan od najuspešnijih aranžmana koji je imao MMF u poslednje vreme”. Da li će Srbija ući u novi aranžman sa MMF-om, to je u ovom trenutku, prema rečima Krulja, stvar procene, jer našoj zemlji u ovom trenutku nije potrebna finansijska podrška MMF-a za nastavak reformi. Sa druge strane, treba uzeti u obzir i veoma dobru saradnju sa MMF-om u sprovođenju programa reformi. „U svakom slučaju, verujem da će Vlada Srbije po pitanju novog aranžmana sa MMF-om doneti odluku u našem najboljem interesu”, naglasio je Krulj.\nOn je istakao da su stvorene dobre osnove za dinamičan privredni rast i u narednoj godini. Krulj je posebno naglasio veoma dobre rezultate u infrastrukturnim projektima – završava se izgradnja Koridora 10, dobro napreduju radovi na Koridoru 11 i posebno ukazao na planirane regionalne infrastrukturne projekte, poput autoputa od Niša do Albanije (koji podržava EU), od Beograda do Sarajeva (u koji bi se uključila Turska), kao i projekta brze pruge od Beograda do Novog Sada (u saradnji sa Kinom). Krulj je takođe apostrofirao činjenicu da je nivo stranih investicija u prošloj godini bio blizu 2 milijarde evra, a to su u velikoj meri pre svega grinfild investicije koje podrazumevaju nove fabrike i nova radna mesta, a ne kupovine uspešnih preduzeća, kao što je to bio slučaj decenijama unazad.\nJedan od ključnih izazova za Vladu Srbije u narednom periodu biće rešavanje statusa preostalih strateških preduzeća, uz očekivanje da će do kraja godine biti rešeno pitanje „Galenike”, kao i dalje privlačenje novih investitora, zaključio je saradnik londonskog Instituta za ekonomske poslove je dr Vladimir Krulj.


Naslovna » Izlasci » Sport » Vaterpolo Liga šampiona: Final Four, 31. maja i 1. juna\nAh Neša 21. maj 2013. Sport Komentari su isključeni na Vaterpolo Liga šampiona: Final Four, 31. maja i 1. juna\nBeograd će ugostiti četiri najbolje evropske ekipe koje će se boriti za najvažniji klupski trofej i pokušati da se upišu na listu šampiona Evrope. Prvog dana u polufinalnim susretima igraće (17.00) Partizan i Jug i (20.15) Crvena zvezda i Barceloneta. Drugog dana na programu je utakmica za treće mesto i finale.\nUlaznice mogu da se kupe na svim prodajnim mestima Eventima ili da se rezervišu preko sajta eventim.rs. Ulaznice za polufinala i za treće mesto koštaju 750 i 1.200 dinara, a ulaznice za finalni meč koštaju 1.000 i 1.500 dinara.\nUgled koji Srbija ima u svetu vaterpola i kao domaćin značajnog broja velikih međunarodnih takmičenja koje je organizovao Vaterpolo savez Srbije, obećava pravi sportski spektakl koji će promovisati ovaj sport u punom sjaju. (danubeogradu.rs)\nTagovicrvena zvezda dub izlasci partizan sport vaterpolo vesti\nPrethodni Početak letnje sezone na srpskim planinama\nSledeći Dani šaha u Beogradu od 25. maja do 15. juna


Započni leto učešćem u omladinskom projektu na Avali - Mingl\nZapočni leto učešćem u omladinskom projektu na Avali\nSomborski edukativni centar uz podršku Evropske omladinske fondacije Saveta Evrope poziva omladinske radnike/ce, lidere/liderke i aktiviste/kinje iz Srbije, da učestvuju na projektu From Youth Participation Towards Improved Social Inclusion Policies.\nU okviru projekta, od 3. do 6. juna 2021. biće održan trening na temu participacije mladih u procesima donošenja odluka, omladinskog rada, kao i na temu evropskih i nacionalnih politika u oblasti socijalne inkluzije. Trening će se održati na Avali, u studentskom odmaralištu Radojka Lakić.\nTokom ovog treninga učesnici/ce će saznati više o politikama u oblasti socijalne inkluzije, a steći će i znanja i veštine važne za uključivanje i osnaživanje mladih za učešće u procesima kreiranja politika u oblasti socijalne inkluzije. Pored treninga, svi će imati zadatak da pripreme i realizuju aktivnosti (javne akcije, radionice) u svojoj lokalnoj zajednici, na teme koje će obrađivati tokom treninga. U toku rada, podršku za to pružaće im mentori, kao i projektni tim.\nViše detalja o načinu prijave saznaj ovde.\nTekst i fotografija preuzeti su sa sledećeg linka.


Koizvjestioci PSSE: Evidentni mnogi pozitivni rezultati Crne Gore u vladavini prava\nDatum objave: 03.10.2017 11:45 | Autor: KABINET POTPREDSJEDNIKA VLADE\nVideo: Sastanak potpredsjednika Vlade Zorana Pažina sa koizvjestiocima Parlamentarne skupštine Savjeta Evrope za Crnu Goru - kadrovi\nPotpredsjednik Vlade za politički sistem, unutrašnju i vanjsku politiku Zoran Pažin sastao se danas sa koizvjestiocima Parlamentarne skupštine Savjeta Evrope za Crnu Goru (PSSE) Ionutom–Marianom Stroeom i Andreom Rigonijem, u okviru njihove zvanične posjete crnogorskim institucijama, političkim subjektima i organizacijama civilnog sektora.\nPodsjećajući na postignute uspjehe Crne Gore u proteklom desetogodišnjem periodu, od članstva naše države u Savjetu Evrope, potpredsjednik Pažin je istakao da Crna Gora dosljedno ispunjava obaveze iz članstva, strogo vodeći računa o obavezama koje su posebno prepoznate preporukama iz rezolucija PSSE. Na interesovanje sagovornika, potpredsjednik Pažin je upoznao o trenutnom stanju reformskih aktivnosti u oblasti pravosuđa, borbi protiv korupcije, slobodi medija i politici jačanja civilnog sektora.\nKoizvjestilac Stroe saopštio je da su u oblasti vladavine prava evidentni mnogi pozitivni rezultati i da je prilično optimističan u anticipiranju gledišta PSSE na Crnu Goru u periodu koji slijedi. Koizvjestilac Rigoni je naglasio da cijeni stabilnost Crne Gore koja se promoviše i u regionu. Rigoni je saopštio da je svjestan koji su napori uloženi da bi se postigli dosadašnji uspjesi Crne Gore na spoljnopolitičkom planu, a da državi i narodu Crne Gore treba odati priznanje za ostvareno članstvo u NATO savezu.\nPosebno interesovanje sagovornika tokom sastanka bilo je usmjereno na upoznavanje sa stavom Vlade o aktuelnoj političkoj situaciji u Crnoj Gori. Potpredsjednik Pažin je izrazio nadu da će opozicija shvatiti važnost svoje pozicije u društvu i djelovanja u političkom životu Crne Gore. Pažin je saopštio da je Vlada u potpunosti spremna za razgovor sa opozicionim predstavnicima u okviru institucija Crne Gore, a posebno u dijelu potrebe pune implementacije preporuka iz Izvještaja OEBS/ODIHR o posljednjim parlamentarnim izborima. Zajednički je konstatovana potreba ostvarivanja dijaloga između vlasti i opozicije i izraženo nerazumijevanje za djelovanje pojedinih opozicionih partija na bazi ultimatuma.\nSagovornici su ocijenili veoma važnim potrebe intenzivnog i proaktivnog pristupa obije strane u kontekstu ukidanja procesa post-monitoringa Savjeta Evrope za Crnu Goru, imajući u vidu ostvarene rezultate u proteklom periodu.


Dodik: Od dva slobodna ministarska mjesta jedno Srpskoj\nSrna 02.06.2012 15:09\nBANJALUKA - Predsjednik Republike Srpske Milorad Dodik rekao je danas da ukoliko jedan od ministara koji će doći umjesto SDA ne bude s prostora Republike Srpske, nema ustavnog legitimiteta Savjeta ministara BiH.\n"Važno je da u strukturi po Ustavu budu četiri ministra u Savjetu ministara s prostora Republike Srpske. Jedan od tih Bošnjaka bio je ministar bezbjednosti. Sada nisam upoznat kakav je personalni sastav, ali je sigurno da jedan od ta dva ministra koji je ranije pripadao SDA, ukoliko ulaze neke nove političke partije, a očigledno ulaze, mora da bude s prostora Srpske", rekao je Dodik.\nKomentarišući izjavu poglavara Islamske zajednice u BiH Mustafe Cerića da se Bošnjacima priprema novi genocid, Dodik je rekao da Bošnjaci, stalnim tvrdnjama da su žrtve, "vrše samogenocid".\n"Niko im ne prijeti. Republika Srpska i Srbi nisu vršili genocid ni u prošlosti. Nad nama je vršen genocid u Jasenovcu i na drugim mjestima, što su masovno ideološki podržavali prethodnici Mustafe Cerića", istakao je Dodik.\nOn je dodao da se u proteklom ratu desio ogroman zločin i da pojedinci koji su ga činili moraju da odgovaraju.\nDodik je naveo da se sada u Islamskoj zajednici održavaju izbori i da će "vjerovatno biti podržan onaj ko više baci kamen".\n"Sama činjenica da se Mustafa Cerić masovno bavi politikom govori o tome da je uloga Islamske zajednice u BiH potpuno negativna u ovom društvu", rekao je Dodik, napominjući da bi Islamska zajednica trebala da bude izvan politike i vlasti kao nevladina organizacija.\nPrema njegovim riječima, nasuprotno tome oslobođen je prostor za slobodno djelovanje ekstremnih muslimanskih grupa, kao što su vehabije, selafije i ostali.\n"Sve terorističke napade koji su se ovdje desili izveli su pripadnici radikalnog vehabijskog pokreta", rekao je Dodik, podsjećajući da su pojedini američki zvaničnici negirali da je prilikom pucanja na američku Ambasadu u Sarajevu bilo riječi o terorizmu, ali da je to optužnica ipak potvrdila.\nDodik je dodao da Cerić ima drugih tema o kojima treba da razgovara, a ne da "priziva neke situacije".


UNESCO je upozorio da u svetu 20 odsto više đaka 2020. godine nije steklo osnovna znanja čitanja očekivana za njihov uzrast, usled delimičnog zatvaranja škola tokom pandemije COVID-19.\n“Broj dece sa teškoćama u čitanju veći je za 100 miliona i dostigao je 584 miliona prošle godine, što je povećanje od više od 20 odsto koje je poništilo napredak ostvaren tokom poslednje dve decenije”, piše u detaljnom izveštaju te UN organizacije za obrazovanje, nauku i kulturu, u kome se navodi da se radi o “generacijskoj katastrofi”.\nTaj ključni indikator svake godine meri sposobnost čitanja dece u drugom i trećem razredu osnovne škole, što su osnovna znanja koja, ako nisu solidna, mogu dugoročno da koče obrazovanje učenika.\nUNESCO strahuje da će uslediti decenija poremećaja zbog koronakrize i poziva da se preduzmu vanredni napori kao što je uvođenje kurseva i strategija za nadoknađivanje ovog zaostatka.\n“Obrazovanje treba biti prioritet u preduzetim merama prema zdravstvenoj krizi i u planovima oporavka”, rekla je za AFP generalna direktorka UNESCO Audrey Azoulay.\n“Međunarodna saradnja bi trebalo da se mobiliše kako bi se poštovalo osnovno pravo na obrazovanje i osigurao kontinuitet učenja”, rekla je Azoulay uoči međunarodnog sastanka ministara obrazovanja 29. marta.\nDelimična otvaranja škola\nU izveštaju se navodi da je 65 odsto vlada zemalja sa slabim prihodima smanjilo finansiranje obrazovanja, u odnosu na 35 procenata u zemljama sa visokim prihodima.\n“Gubici u učenju” će tako biti najveći u Latinskoj Americi i Karibima, te u centralnoj i južnoj Aziji. Škole su potpuno zatvorene u tridesetak zemalja među kojima su Meksiko, Mađarska i Saudijska Arabija.\nVećina zemlja je izabrala delimična otvaranja pod određenim uslovima, kao Sjedinjene Države u kojima besni roditelji organizuju demonstracije od početka godine.\nŠkolske ustanove su potpuno otvorene u oko polovine zemalja na svetu (107), najvećim delom u Africi, Aziji i Evropi.\nEvo šta predsednik radi u danu sa 1.000 novozaraženih od korone (VIDEO)


Ana Brnabić prva primila vakcinu protiv koronavirusa - KruševacGrad\nAna Brnabić prva primila vakcinu protiv koronavirusa\nPredsednica Vlade Republike Srbije Ana Brnabić primila je danas prvu vakcinu protiv koronavirusa kompanije „Fajzer“ na Institutu za virusologiju, vakcine i serume „Torlak“. Brnabićka je, ujedno i prva evropska premijerka koja je primila vakcinu\n– Kao premijerka i neko ko vodi Krizni štab za zaštitu zdravlja stanovništva od zarazne bolesti COVID-19, osećala sam obavezu da prva primim vakcinu kako bih pokazala da verujemo u nju, ali i u naše institucije – Agenciju za lekove i medicinska sredstva Srbije i stručna lica koja su danonoćno radila na proveri vakcine – rekla je Brnabić nakon što je primila vakcinu.\nPrema njenim rečima, u ovom trenutku imamo vakcinu konzorcijuma „Fajzer“ i „Biontek“, a u najskorije vreme se očekuju i one od kineskog „Sinofarma“, kao i određene količine ruske „Sputnjik V“. Uverena je da ćemo krajem prvog kvartala ili početkom drugog imati i vakcinu kompanije „Astra-Zeneka“, a nakon toga i „Moderninu“.\nBrnabić je precizirala da će naša zemlja u januaru dobiti još 16.000 doza Fajzerove vakcine, kao i da ćemo zajedno sa drugim vakcinama imati u januaru ukupno milion doza, a tokom prvog kvartala ukupno približno dva miliona doza.\nBrnabićka je najavila i da će, pred početak vakcinacije zdravstvenih radnika vakcinu primiti i ministar zdravlja Zlatibor Lončar “jer se trudimo da budemo primer i pokažemo da smo sigurni u vakcine i institucije”.\nDvoje poginulih u udesu na severnoj obilaznici\n20.01.2022 0 59


Ne da(vi)mo Beograd: Umesto štanda - kafana\nNe da(vi)mo Beograd: Umesto štanda – kafana\nBeta\t 18. juna 2015. 15:50\nInicijativa “Ne da(vi)mo Beograd” je danas zatražila da se ne produži rešenje kojim je odobreno privremeno zauzeće javne površine kraj desne obale reke Save u Beogradu, za, kako je prvobitno bilo najavljeno, “štand” za prezentaciju projekta “Beograd na vodi”.\nU otvorenom pismu Opštini Savski venac, Javnom vodoprivrednom preduzeću “Beograd vode”, Javnom komunalnom preduzeću “Zelenilo Beograd” i Zavodu za zaštitu spomenika kulture grada Beograda – koji su odobrili postavljanje tog objekta na Savskom šetalištu, Inicijativa ukazuje da je, umesto “štanda” za prezentaciju projekta “Beograd na vodi”, tu napravljena – kafana.\nOna, pod nazivom “Savanova” radi od zimus.\nTaj objekat “ne služi za prezentaciju projekta, ionako upitnog nacionalnog interesa, već za dnevne i noćne izlaske jednako upitnog srpskog džet-seta i zaradu vlasnika koji nije ni državno preduzeće ‘Beograd na vodi’ koje se obratilo za saglasnost (za produženje rešenja o privremenom zauzeću javne površine), niti je to takozvani neimenovani ‘strani partner’ koji je, neovlašćeno, finansirao izgradnju (tog objekta)”.\nRuše 500 kuća i grade novo naselje\nDanas postavljanje kamena temeljca za Kulu Beograd\nProdaja novih stanova Beograda na vodi 27. februara\nVučić: Radovi na Beogradu na vodi su devet dana ispred roka\nU saopštenju Inicijativa “Ne da(vi)mo Beograd” piše da “danas više ni gradonačelnik (Siniša Mali) ne skriva da se radi o restoranu, kako ga naziva u svojoj izjavi od 11. juna, povodom proširenja pripadajućeg parkinga”.\nOn u istoj izjavi “najavljuje i početak izgradnje ‘promenade’ koja će prekinuti, izmestiti, ukloniti (gradsku) biciklističku stazu” sa desne, beogradske obale Save.\n“To je nastavak politike oduzimanja javnog prostora zarad privatnih interesa – oduzimanja obale Beograđanima zarad bogatih i njihovih limuzina”, piše u saopštenju uz ocenu da je “lažni ‘štand’ samo početak”.\nInicijativa “Ne da(vi)mo Beograd” podseća da je investitor sadašnju saglasnost za postavljanje tog objekta od navedenih vlasti i javnih preduzeća zatražio 30. jula 2014. godine, “kada ste u nezapamćeno kratkom roku svi u roku od jednog dana dali svoje saglasnosti”.\nPrivremena dozvola za zauzeće javne površine izdata za taj objekat ističe 30. jula ove godine, te Inicijativa poziva primaoce svog pisma da “preuzmu svoj deo odgovornosti i ne izdaju saglasnost za njeno obnavljanje” jer “obala reke je javno dobro koje treba da bude dostupno svima”.\nInicijativa “Ne da(vi)mo Beograd” okuplja organizacije i pojedince zainteresovane za urbane i kulturne politike, za održivi razvoj grada, za pravično korišćenje zajedničkih resursa i za uključivanje građana u razvoj svog okruženja. To je grupa ljudi različitih profila, zanimanja i uverenja, okupljenih oko zajedničkog cilja: “da se zaustavi degradacija i pljačkanje Beograda u ime megalomanskih urbanističkih i arhitektonskih projekata, pre svega ‘Beograda na vodi’ “, piše na http://nedavimobeograd.wordpress.com/.\nBeograd na vodištand\nLorens Darel, britanski pisac\t(1912-1990)


Evropska fudbalska elita: Više slave, nego novca - Biznis i Finansije\nHome\tTekstoviB&F Plus\tEvropska fudbalska elita: Više slave, nego novca\nby bifadmin 18. septembra 2016.\nSuprotno uvreženom mišljenju da se oko fudbalskih klubova vrte vrtoglave cifre, samo devet od 32 najvrednija evopska kluba imaju vrednost veću od jedne milijarde evra. Engleski klubovi zajedno sa vrednošću od 10 milijardi evra čine oko 40% ukupne vrednosti klubova na listi, slede španski sa zajedničkom vrednošću od oko 6,6 milijardi evra, dok Nemačka ima samo tri kluba unutar evropske fudbalske elite, čija ukupna vrednost iznosi nešto više od 3,5 milijarde evra.\nReal Madrid i Manchester United, svaki sa vrednošću od 2,9 milijardi evra, nalaze se na vrhu liste 32 vodeća evropska fudbalska kluba, pokazuje studija „The European Elite 2016“, revizorsko kosultantske kompanije KPMG. Prema objašnjenju autora, detaljne analize dostupnih finansijskih podataka 32 najvrednija evropska fudbalska kluba, pokazuje ukupnu operativnu vrednost poslovanja klubova (Enterprise value, ili EV) u iznosu od 26,3 milijarde evra.\nPrva tri kluba s najvišom ukupnom vrednošću (Real Madrid CF, Manchester United FC i FC Barcelona), zajedno predstavljaju trećinu kumulativne vrednosti svih analiziranih 32 kluba. U studiji se navodi da domaća prava prenosa engleske Premier Lige, čija trenutna procenjena vrednost iznosi 2,4 milijarde evra po sezoni, imaju značajan uticaj na vrednost engleskih klubova. Autori, takođe, ističu da uprkos trendu da se na fudbalske klubove sve više gleda kao na vrednu imovinu, s globalnim navijačkim resursima, samo devet od 32 kluba ima vrednost veću od jedne milijarde evra.\nStudija „Procena vrednosti fudbalskih klubova: Evropska elita“, predstavlja potpuno nov izveštaj, koji po prvi put pruža indikativne podatke za operativnu vrednost poslovanja najistaknutijih evropskih fudbalskih klubova, navodi se u studiji. Andrea Sartori, šef KPMG grupe za sport na globalnom nivou i autor izveštaja, komentiriše: „Naša analiza vodeća 32 evropska fudbalska kluba naglašava promenljivo ekonomsko okruženje u današnjem fudbalu. Dok su fudbalski klubovi među najvećim i najprepoznatljivijim svetskim brendovima, koji imaju verne navijače i obožavaoce, njihova operativna vrednost poslovanja (EV), merena metodama kojima se mere vrednosti društava u drugim industrijama, relativno je mala“.\nSartori nastavlja: „Zahvaljujući sporazumu koji je potpisan od strane engleske Premier lige početkom 2015. godine, razlika u odnosu prihoda od prava prenosa između vodećih evropskih liga i Premier lige značajno se povećala, uprkos porastu cene nacionalnih prava prenosa širom drugih delova Evrope“.\nKPMG istraživanje pokazalo je da engleski klubovi predvode listu po osnovu operativne vrednosti poslovanja klubova (EV) po zemlji, sa zajedničkom ukupnom vrednošću većom od 10 milijardi evra. Engleski klubovi čine oko 40% od ukupne vrednosti 32 vrednovana kluba.\nZa njima slede španski klubovi, koji su u poslednje tri godine osvojili titule svih većih evropskih klupskih takmičenja. Njihova ukupna vrednost iznosi oko 6,6 milijardi evra, a predvode ih dva fudbalska giganta: Real Madrid CF i FC Barcelona, koji zajedno predstavljaju 85% „španskog kolača“ i 21% ukupne vrednosti analiziranih klubova. Španija je jedina zemlja koju zastupaju dva kluba, pojedinačne vrednosti veće od 2 milijarde evra.\nNemačka ima samo tri kluba unutar 32 evropska elitna kluba, čija ukupna vrednost iznosi nešto više od 3,5 milijarde evra.\nKada je reč o italijanskim timovima, oni danas imaju manje važnu ulogu kako na terenu, tako i izvan njega. FC Internazionale Milano je zadnji italijanski klub koji je osvojio UEFA Ligu prvaka 2010. godine, i od tada, samo je Juventus FC prošle godine uspeo da dođe do finala.\nIako Italija ima najveći broj zastupljenih klubova (7), isto kao i Engleska, ukupna vrednost italijanskih timova je za 70% niža od vrednosti engleskih klubova (3,1 milijarda evra u poređenju sa engleskih 10,2 milijarde evra). Juventus FC, s operativnom vrednošću poslovanja (EV) od gotovo milijarde evra, jedini je italijanski klub koji se pojavljuje u Top 10.\nParis Saint-Germain iz francuske Lige 1, ocenjen je kao 10. najvredniji klub na listi, sa vrednošću od oko 843 miliona evra. Samo šest klubova sa „liste 32“ (AFC Ajax, PSV Eindhoven, SL Benfica, FC Porto, Fenerbahçe SK i Galatasaray SK), ne igraju u jednoj od evropskih liga petice, a njihova vrednost čini samo 5% ukupne vrednosti posmatrana 32 kluba.\nStručnjaci KPMG napominju da prvo izdanje studije „Procena vrednosti fudbalskih klubova“ daje podatke o vrednosti najistaknutijih evropskih fudbalskih klubova na dan 1. januara 2016. Temelj ovog izveštaja je analiza javno dostupnih finansijskih i nefinansijskih informacija tokom sezona 2013/14 i 2014/15 za najistaknutija 32 fudbalska kluba. Izveštaj ne uzima u obzir poslovne i sportske rezultate koji je postigao pojedini klub u fudbalskoj sezoni 2015/16.\nFormula koja su KPMG stručnjaci razvili temelji se na metodi multiplikatora prihoda (Revenue Multiple methodology) i uzima u obzir pet specifičnih karakteristika svakog kluba i tržišta: profitabilnost, popularnost, vrednost stadiona u vlasništvu, prava prenosa i sportski potencijal.\nNa Produktnoj berzi otvoreno tržište soje i kukuruza novog roda


BLOKIRAN PUT ZRENJANIN – BEOGRAD KOD LINGLONGA (FOTO-VIDEO) | ZR KLIK\nZrenjanin- Nekoliko stotina nezadovoljnih građana danas je blokiralo put Zrenjanin – Beograd, kod gradilišta fabrike autoguma Linglong, sa ciljem, kako kažu, da se privuče pažnja javnosti na velike nepravde i velike propuste u odredbama zakona o eksproprijaciji.\nBlokada je trajala puna dva sata, nije došlo do incidenata, ali je manja grupa nezadovoljnih ljudi zbog blokade puta, ušla u verbalnu raspravu sa okupljenim građanima na kružnom toku, koji nisu odgovarali na upućene prozivke i psovke.\nZahtev aktivista i građana je povlačenje zakona o eksproprijaciji.\nUživo video sa blokade puta Zrenjanin – Beograd možete pogledati OVDE i OVDE:\n„Zrenjaninci imaju dodatan razlog da se okupe baš na tom mestu, jer je izgradnja fabrike guma Linglong izrazit primer bezakonja, uništavanja prirodnih dobara i nepoštovanja građana i njihovih prava. Po novom zakonu o ekproprijaciji, koji je jedan od razloga blokada, bilo čija imovina može biti oduzeta za potrebe smeštaja mašina ili radnika Linglonga, zato što je Vlada Srbije izgradnju te fabrike proglasila projektom od posebnog značaja“, navode članovi Građanskog preokreta.\nTakođe, protest – blokata puta održana je i na kružnom toku iz pravca Zrenjanina ka Novom sadu.\n04. 12. 2021. at 04. 12. 2021.\nGde ste Zrenjaninci, mrsko vam je da protestujete u sopstvenu i opštu korist?Hoćete da vam ova šaka jada obezbedi sve?Samo masa ljudi može da uradi nešto korisno, a ne ova šaka jada, sudeći po slikama.Mrdnite se malo, živnite, pokažite da želite slobodu.


Google+ OGLASI NEKRETNINE DIMITROVGRAD: DIMITROVGRAD - STANOVI (OGLASI NEKRETNINA)\nDIMITROVGRAD - STANOVI (OGLASI NEKRETNINA)\nVrlo lako i potpuno besplatno možete postaviti svoj oglas za kupovinu ili prodaju stana u Dimitrovgradu. Samo postavljanje oglasa traje svega nekoliko minuta a dobra strana jeste i ta da uz sam tekstualni deo oglasa za kupovinu ili prodaju stana u Dimitrovgradu, možete postaviti i fotografiju nekretnine na koju se dati oglas odnosi.\nUkoliko ste Vi prodavac i prodajete svoj stan, preporučujemo da nikako ne propustite ovaj način oglašavanja svog stana u Dimitrovgradu. Obavezno postavite i fotografije stana u Dimitrovgradu jer kako bi se reklo - fotografija govori hiljadu reči, tj postavljavljanjem fotografije stana koji prodajete u Dimitrovgradu Vi automatski pružate mogućnost da potencijalni kupac odmah stekne pravu sliku i uvid kakav je to stan koji se prodaje, kakav je enterijer i eksterijer datog stana.\nNajveća pogodnost jeste ta da ovde postavljen Vaš oglas, automatski će biti prikazan i na mnogim drugim sajtovima koji objavljuju kupovinu i prodaju stanova u Dimitrovgradu. Objavljivanje i na drugim sajtovima se vrši automatski i u realnom vremenu.\nZa postavljanje svog oglasa u ovoj grupaciji mrežnog oglašavanja kupovine ili prodaje stanova u Dimitrovgradu nije potrebno nikakvo prijavljivanje i registracija, a samo postavljanje je lako i traje svega nekoliko minuta.\nSvoj oglas sa fotografijom nekretnine za kupovinu ili prodaju stana u Dimitrovgradu, možete postaviti na ovom blogu, odmah ispod ovog teksta.


Protest "praznih čaša" u Užicu\n► Protest "praznih čaša" u Užicu\n05.01.2014 | 13:35h ► 14:31h Užice\nNekoliko stotina Užičana okupilo se danas u podne ispred Gradske kuće u znak protesta 'praznih čaša' zbog problema sa vodom, koja je, zbog prisustva algi u njoj, još od 26. decembra u ovom gradu zabranjena za piće i pripremu hrane.\nNa protestu je pročitano pismo upućeno predsedniku Srbije Tomislavu Nikoliću, predsedniku Vlade Srbije Ivici Dačiću i ministrima zdravlja, zaštite životne sredine i ostalim nadležnim za rešavanje problema u Užicu.\n“U našem gradu vlada vanredno stanje koje niko od stanovnika Užica ne može da prihvati, pa se obraćamo Vladi i predsedniku da nam pomognu u rešavanju nagomilanih problema. Živimo u agoniji bez vode i sa najzagađenijim vazduhom u Srbiji”, rekao je Tanjugu jedan od inicijatora današnjeg protesta Zoran Milovanović.\nOn je kazao da je sinoć na društvenoj mreži Fejsbuk otvorena stranica "Užičani koji neće da ćute" a koju je na samom otvaranju lajkovalo oko 3.500 Užičana.\n“Želimo da ukažemo da smo najzagađeniji grad trenutno u Evropi. Nemamo ni čist vazduh ni vodu.Ovo je naš znak protesta koji će, nadam se, probuditi svest odgovornih za ovu situaciju”, kaže jedan dvadesetogodišnji Užičanin.\nJedna Užičanka smatra da su za trenutnu situaciju u Užicu krive sve vlasti u poslednjih 15 godina.\n“Kuća koja se ne održava 15 godina na kraju procuri!“, poručuje ona. Užičanka koja je na protestu nosila transparent “Sram vas bilo” kaže da je on takođe upućen svima koji su poslednjih godina vodili ovaj grad. “Ovo je ekološka katastrofa. Ne dozvoljavam da nam uništavaju decu. Ovo se neće na ovom završiti”,poručuje ona.\nOni su pozvali najviše funkcionere Srbije da dođu u Užice i pomognu u rešavanju problema sa vodom.\nZeleni traže ostavku vlasti u Užicu zbog zagađenja vode\nZeleni Srbije zatražili su od lokalne vlasti u Užicu da podnese ostavku zbog "nemara i neodgovornosti" u vezi sa zagađenjem vode u tom gradu i apelovali na Vladu Srbije da se odlučno uključi u rešenje tog problema.\nKako se navodi u saopštenju Zelenih Srbije, krivica postoji među nadležnim institucijama i neodgovornim pojedincima "ali monitoring sistem nije smeo da zakaže".\nOni su naglasili da u rešavanje problema Vlada Srbije mora odlučno da se uključi angažovanjem stručnjaka iz ove oblasti i sa hitnim rešenjem za vodosnabdevanje građana Užica, ističući da manjak novca nije izgovor.\n"Apelujemo na Ministarstvo energetike, razvoja i zaštite životne sredine da prestane da odlaže osnivanje fonda za zaštitu životne sredine kojim bi se finansirala ekološka kontrola", navodi se u saopštenju.\nZeleni dodaju i da je neophodno hitno sazivanje tima stručnjaka koji će izraditi dugoročnu strategiju za izgradnju sveobuhvatnog sistema monitoringa vazduha, vode i tla.\n"Taj sistem mora biti uniforman za sve lokalne samouprave, što će obezbediti neophodnu sigurnost za zdravlje i životnu sredinu, koja je urušena za godinu i po dana ove neekološke vlade", poručili su Zeleni Srbije, upitavši koliko još takvih katastrofa mora da se dogodi da bi se nešto preduzelo.\nOrganske materije prouzrokovale zagađenja vode\nMinistarstvo energetike, razvoja i zaštite životne sredine saopštilo je danas da je obilaskom terena i analizama urađenim po hitnom postupku, otklonjena sumnja u mogućnost zagađenja otpadnim vodama i utvrđeno da je uzrok pojave toksičnih algi u jezeru Vrutci kod Užica posledica intenzivnog zagađenja organskim materijama.\nKako se navodi, inspekcija je zatražila da se pri fizičkom čišćenju jezera od toksičnih algi odlaganje obavlja u odgovarajućim nepropusnim posudama da bi se utvrdilo da li predstavljaju toksični otpad i da bi se sprečilo eventualno zagađenje zemljišta.\nAgencija za zaštitu životne sredine je, na zahtev Vodoprivredne inspekcije, obavila uzorkovanje vode iz jezera, a rezultati će biti poznati u narednih nekoliko dana, zbog trajanja hemijskih analiza, navodi se u saopštenju ministarstva.\nResorno ministarstvo je, postupajući u okviru svojih nadležnosti, kako se navodi, najpre upozorilo na pojavu toksičnih algi u jezeru Vrutci i sve vreme je uključeno u rešavanje problema zbog kojeg je zabranjena upotreba vode za piće u Užicu.\nRepublička inspekcija za zaštitu životne sredine prva je reagovala na pojavu algi još 14. decembra prošle godine, kada je obavestila Zavod za javno zdravlje Užice, koji kontroliše ispravnost vode za piće, da je pogoršan kvalitet vode u akumulaciji Vrutci.\nAgencija za zaštitu životne sredine sada je nadležna za sprovođenje monitoringa kvaliteta vazduha i kvaliteta površinskih i podzemnih voda, a preporuke i standardi Evropske unije nalažu da se i monitoring kvaliteta zemljišta takođe sprovodi na nacionalnom nivou.\nOna je već pokrenula postupak da preuzme sprovođenje i tog monitoringa, a za punu primenu se čeka pozitivno mišljenje Ministarstva prirodnih resursa, rudarstva i prostornog planiranja.\nMinistarstvo energetike, razvoja i zaštite životne sredine redovno je obaveštavano i o aktivnostima koje preduzimaju druge nadležne institucije.\nU saoštenju Ministarstva podseća se na to da je kontrola zdravstvene ispravnosti vode za piće i sprovođenje hemijskog prečišćavanja vode u nadležnosti drugih institucija, pre svega, Zavoda za javno zdravlje Užice i užičkog Vodovoda.\nTe institucije su najodgovornije za što skorije ponovno uspostavljanje redovnog snabdevanja pijaćom vodom, uz asistenciju relevantnih republičkih institucija, pre svih, Sanitarne inspekcije Ministarstva zdravlja i Vodne inspekcije u okviru Republičke direkcije za vode.\nBudući da se slični problemi javljaju i na drugim akumulacijama u Srbiji, ovo pitanje se mora rešavati sistemski, uz uključivanje svih nadležnih ministarstava i stručnjaka iz ove oblasti, navodi se u saopštenju.\nDodaje se da je neophodno doneti adekvatnu regulativu koja je u nadležnosti Ministarstva zdravlja kako bi se sprečilo javljanje negativnih posledica po zdravlje građana.


E-reciklaža iz Niša izvezla 100 tona otpadnog freona | EurActiv Srbija\nObjavljeno : 29.03.2018.\t Tweet\nNiško preduzeće "E-reciklaža" izvezlo je za proteklih pet godina, koliko se bavi reciklažom starih frižidera i drugih električnih i elektronskih aparata, gotovo 100 tona otpadnog freona na spaljivanje u specijalizovano postrojenje u Nemačkoj, saopštio je vlasnik "E-reciklaže" i direktor preduzeća "Jugo-impex" Vujadin Šćekić. Ispuštanje freona u atmosferu nanosi ogromnu štetu ozonskom omotaču, kazao je Šćekić, dodajući da je reciklaža, međutim, i dalje ekonomski neisplativ posao.\n"Izvlačenjem i pravilnim tretmanom freona napravili smo benefit kao da u Nišu nijedan automobil nije vožen tri godine", rekao je Šćekić.\nPo njegovim rečima, ispuštanjem u atmosferu freona iz samo jednog frižidera, a u tim uređajima ga ima između 140 i 200 grama, ozonskom omotaču se napravi šteta jednaka onoj koju pravi jedan automobil za godinu dana.\nŠćekić je kazao da se stari elektronski i električni aparati dovoze na reciklažu u Niš iz svih krajeva zemlje, i da je "E-reciklaža" i dalje jedina firma na Balkanu koja ima specijalizovanu liniju za izvlačenje freona iz frižidera i drugih uređaja.\nPrema rečima Šćekića, u "E-reciklaži" reciklira se godišnje između 12.000 i 14.000 tona elektronskog i električnog otpada.\nOn je naveo da u Srbiji još nisu iskorišćeni veliki potencijali za razvoj reciklažne industrije, a razvoj "zelene" industrije biće moguć tek kada se napravi stabilan, predvidiv sistem.\nŠćekić je kazao da je reciklaža ekonomski neisplativ posao svuda u svetu tako da je isplata nadoknade reciklerima obavezna, međutim naknade za reciklažu se kod nas i dalje plaćaju jednom godišnje, umesto na tri meseca, zbog čega recikleri tokom čitave godine moraju da se zadužuju.\n"Ukoliko se napravi stabilan sistem u ovoj ili narednoj godini, već za godinu ili dve imali bi u našoj zemlji sigurno 30-tak novih postrojenja za preradu koja bi mogla da uposle više od 50.000 ljudi", rekao je Šćekić.\n: Uvođenjem cirkularne ekonomije Srbija dobija 30.000 radnih mesta\n: Inicijativa protiv nepotrebnog bacanja uređaja\n: Jug EU više nego sever za strože propise o otpadu


Finska: Rusija bila u pravu po pitanju rešavanja krize u Siriji - 04.09.2015, Sputnik Srbija\nRuska podrška mogla je odavno da bude od pomoći pri rešavanju krize u Siriji samo da je Zapad imao sluha za to, smatra predsednik Finske Sauli Niniste. 04.09.2015, Sputnik Srbija\npolitika, vesti, evropa, svet, sirija, finska, sauli niniste\n22:29 04.09.2015 (Osveženo: 16:19 05.10.2015)\n© AP Photo / Lehtikuva/Heikki SaukkomaaPredsednik Finske Sauli Niniste\nRuska podrška mogla je odavno da bude od pomoći pri rešavanju krize u Siriji samo da je Zapad imao sluha za to, smatra predsednik Finske Sauli Niniste.\nU intervjuu za „Nikipeive ja Verkoutiset“, Niniste je istakao da se pristup Rusije sirijskoj krizi uvek delimično razlikovao od akcija koje je predlagao Zapad. On je dodao je bivši predsednik Finske Marti Ahtisari takođe rekao da je Zapad morao da obrati više pažnje na ruski pogled na situaciju, još u vreme ranih faza sirijskog konflikta.\nPrema Ahtisariju, Rusija je bila spremna da sarađuje sa Zapadom od 2012, ali Sjedinjene Američke Države i Velika Britanija bile su zainteresovane samo za svrgavanje Asada.\nPutin: Evropa se slepo drži američke politike u migrantskoj krizi\n4 Septembar 2015, 09:13\n„Ahtisari je bio u pravu“, rekao je Niniste za „Nikipeive ja Verkoutiset“.\nTakođe je izjavio da bi kraj građanskog rata u Siriji bio značajan korak u rešavanju aktuelne migrantske krize u Evropi.\n„Rešavanje ovih pitanja ne zavisi od pronalaženja smeštaja za izbeglice, rešenje leži negde drugde. Prethodno je bilo naznaka da bi Rusija i SAD mogle da pregovaraju o rešavanju krize u Siriji, i verujem da je to dobro“, rekao je Niniste.\nU međuvremenu, predsednik Niniste je pozvao Fince da pokažu veći nivo saosećanja prema izbeglicama, pošto je nekoliko gradova u Finskoj odbilo da napravi prihvatne centre za migrante. „Ne mogu to da razumem da, kada negde rat stvara ogromnu opasnost i izbeglice, izbeglice dalje stvaraju ogromnu pometnju u Finskoj ili Evropi“, izjavio je Niniste, prenosi finski medij Jle. „Moramo da kontrolišemo svoje stavove i svoja osećanja i da pokažemo kako se stvari ne popravljaju kada dižemo još veću larmu“.


Blace: Dom zdravlja "Blace" obeležio Svetski dan borbe protiv raka - Blace Info Press\nBlace: Dom zdravlja “Blace” obeležio Svetski dan borbe protiv raka\nSvakog 4. februra, od 2005. godine, širom planete obeležava se Svetski dan borbe protiv raka, sa ciljem da se podigne svest o ovoj opakoj bolesti, o riziku njenog nastanka, da se kroz što jednostavnije mere podstakne prevencija, pravovremeno otkrivanje i lečenje, kao i briga o obolelima.\nSvakog dana je borba protiv karcinoma važna, ali je borba na ovaj dan posebno bitna.\nZdravstveni radnici Doma zdravlja Blace su ovaj, veoma bitan datum po Kalendaru zdravlja obeležili u prostorijama Udruženja penzionera, gde su pored uobičajenih aktivnosti, davali i savete o ovoj opakoj boleti. Ovom prilikom patronažne sestre su pozvale sve prisutne da do]u kod svog izabranog lekara kako bi mogli da obave sve preventivne aktivnosti koje je potrebno preduzeti kako bi se ova bolest otkrila na vreme.\nOve godine, Međunarodno udruženje za borbu protiv raka počinje trogodišnju kampanju pod sloganom “Ja sam, ja hoću”, kojom se podseća da kako pojedinac tako i zajednica mogu da doprinesu smanjenju globalnog opterećenja malignim bolestima.\nSledeća vest Javni uvid u Plan upravljanja Spomenikom prirode „Prebreza“ u JKP “Hameum”\nPredhodna vest Gradonačelnik Aleksandar Simonović na uručenju sertifikata polaznicama obuke tkanja, necanja i veza: Završen važan posao!


Poboljšanjem korporativnog upravljanja do kvalitetnijeg života u KS - Privredna štampa\nVladi Kantona Sarajevo juče je prezentirana trenutna faza u realizaciji projekta “Korporativno upravljanje u Kantonu Sarajevo”.\nProjekt ima za cilj analizirati stanje u poslovanju više komunalnih preduzeća od kojih su u posebnom fokusu KJKP “Gras” d.o.o. i “Vodovod i kanalizacija” sa različitih aspekata, kako bi se unaprijedilo njihovo ukupno poslovanje, a što je preduslov za podizanje nivoa kvaliteta usluga prema građanima.\nPremijer KS Adem Zolj je iznio ideju da bi se u Kantonu Sarajevo, uz odgovorno i efikasno upravljanje u preduzećima, moglo uvesti niz novih poboljšanja kao što je, primjerice, besplatan prevoz u KS.\nMinistar finansija KS Jasmin Halebić, koji je koordinator ovog projekta ispred Vlade KS, izjavio je da ovaj projekt ima i drugu i treću fazu i da je njegov potencijal jako veliki te da u narednih dvije godine može dovesti do restrukturiranja ovih kantonalnih preduzeća.\nProjekt se provodi uz finansijsku podršku Britanske ambasade u Sarajevu i implementatorsku ulogu organizacije Price Waterhouse Coopers. Predstavnik ove ambasade je iskazao nadu da bi u narednom periodu ambasada mogla nastaviti podržavati ovaj projekt do njegove pune implementacije.\nkorporativno upravljanjeprojektVlada KS


„vOdOm“ izložba i isijavanje / 2018 / Naslovna - Noć muzeja\n„vOdOm“ izložba i isijavanje\n"vOdOm" je projekat otpočet u saradnji sa Macura muzejom u okviru festivala Oslobadjanje 2015. godine. Podrazumeva isijavanje umetnosti na Savu i Dunav. Inspirisan je i potaknut pronalaženjem djuleta iz bombardovanja tokom Prvog rata koje je palo na krov istorijske zabreške kapetanije u nekadašnjoj luci i carini na Zabrežju.\nCilj projekta "vOdOm" je novo umetničko povezivanje naroda i umetnika na Savi i Dunavu sa ciljem dokaza prirodi da možemo produkovati umetnost zajedno."vOdOm" umetnost je stoga molba prirodi da se ne ponovi poplava koja je u Obrenovcu bila posebno tragična. U okviru "vOdOm" izložbe će biti prezentovano austrougarsko djule, kolekcija fotografija Darka Bjelanovića poliedara Leonarda Da Vinčija izloženih na Zabreškom gradu koje su "isijane" na Savu 2015. Biće izložena knjiga Arčibalda Rajsa u kojoj je opisao granatiranje Zabrežja sa posvetom u godini njegove smrti uz video instalaciju. Uz prateću izložbu Gorana i Jovana Rakića biće eprikazaninjihovi filmovi, kao i film "Cern" Nikolausa Gejrhaltera. Otvaranje je uz koncert KUD "Dragan Marković".


(FOTO) Gradonačelnik Radojičić na novom šetalištu „Lazaro Kardenas” – NBGD Vesti\n(FOTO) Gradonačelnik Radojičić na novom šetalištu „Lazaro Kardenas”\nAutor nbgdvesti on 22. septembra 2021.\nGradonačelnik Beograda prof. dr Zoran Radojičić je u okviru ovogodišnje „Evropske nedelje mobilnosti”, koja se obeležava na temu „Krećimo se održivo, ostanimo zdravi”, na novom i uređenom prostoru šetališta „Lazaro Kardenas” na Novom Beogradu podsetio građane na značaj fizičke aktivnosti, pešačenja i ekološki zdravijih, nemotorizovanih vidova kretanja u gradovima kao što su vožnja bicikla i električnih trotineta.\n– Pešačenje kao način kretanja u urbanim sredinama je dvojako važno: blagotvorno deluje na naše zdravlje, a ujedno, korišćenje nemotorizovanih vidova kretanja pozitivno utiče na kvalitet vazduha. Zato pozivam Beograđane da kada god su u prilici pešače ili voze bicikle. Ova akcija organizovana je u saradnji sa Udruženjem za borbu protiv dijabetesa „Plavi krug” i kompanijom „Novo Nordisk”, čiji je cilj prevencija dijabetesa i gojaznosti, kao i unapređenje zdravog načina života u gradskoj sredini – istakao je Radojičić.\nGradonačelnik je podsetio da se u sedmici od 16. do 22. septembra obeležava nedelja mobilnosti u celoj Evropi, te da se u 2.300 gradova aktivno govori o zelenoj hijerarhiji.\n– Ovom akcijom promovisanja šetnji, koja traje već skoro godinu dana, Beograd priključujemo gradovima koji se bore protiv dijabetesa. Dijabetes je bolest velikih gradova i savremenog doba, jer dve trećine ljudi sa ovom dijagnozom živi upravo u velikim gradovima. Neki od uzroka ove bolesti su smanjena fizička aktivnost, gojaznost i nezdrava ishrana – naglasio je Radojičić.\nPrema njegovim rečima, kroz akciju „Otvori plavi krug” na šetalištu „Lazaro Kardenas” okupili su se šetači koji su se prijavili putem istoimene mobilne aplikacije, a koji su učestvovali u šetnji od dva kilometra. Imamo, dodao je, i prateće službe, trenera, psihologa, kao i ljude koji mere visinu šećera pre i posle šetnje. Aplikacija meri broj pređenih kilometara koje su šetači prešli, a nakon određenog broja pređenih kilometara dodeljuju se nagradni bodovi koji se na kraju pretvaraju u novac za donacije kojim će se dalje unapređivati pešačke staze u Beogradu.\nGradonačelnik je naveo da Beograd sada ima preko stotinu kilometara biciklističkih staza, a da je cilj da se narednih godina taj broj udvostruči.\n– Prema našem Planu održive urbane mobilnosti cilj je da za deset godina imamo 500 kilometara biciklističkih staza u Beogradu – kazao je Radojičić.\nGradonačelnik je istakao je u toku uređivanje parka u Bloku 45, koji je takođe deo šetališta „Lazaro Kardenas”.\n– U ovom delu Bloka 45 postoji šest igrališta za odrasle i dve teretane na otvorenom. Nastavljamo dalje, ukupno ćemo imati 4,6 kilometara staza za šetnju u prostoru koji obuhvata tri novobeogradska bloka: pored Bloka 45 tu su i blokovi 44 i 70 – zaključio je Radojičić.